Velika Britanija i Evropska unija postigle trgovinski sporazum\nBritanija je istupila iz EU u januaru i imala je rok do 31. decembra da postigne trgovinski sporazum sa Briselom\nA. Čengić 24.12.2020\nBREXIT Velika Britanija i Evropska unija postigle trgovinski sporazum\nPostignut trgovinski sporazum samo sedam dana prije kraja tranzicionog perioda Brexita\nVelika Britanija i Evropska unija konačno su postigli trgovinski sporazum samo sedam dana prije kraja tranzicionog perioda Brexita više od četiri godine nakon što su Britanci glasali za izlazak iz bloka.\nBritanski i EU pregovarači radili su do kasno u noć na finaliziranju sporazuma, a evropski izvori su rekli da je dogovor "neizbježan", osim ukoliko se ne desi "iznenađenje u posljednjem trenutku".\nIpak, saopćavanje odluke je pomjereno za rano jutros nakon što su britanski premijer Boris Džonson (Boris Jhonson) i predsjednica Evropske komisije Ursula fon der Lejen (Leyen) razgovarali telefonom o "posljednjim finesama".\nBritanija je istupila iz EU u januaru i imala je rok do 31. decembra da postigne trgovinski sporazum sa Briselom. Međutim, pregovori se skoro godinu dana nisu pomjerali sa mrtve tačke u tri ključna pitanja oko koja nijedna strana nije htjela da popusti - ribarstva, jednakih prava i upravljanja.\nPrije današnjeg dramatičnog epiloga u samom foto-finišu i London i Brisel su pipremali građane da budu "spremni na sve scenarije", jer su male šanse da će doći do dogovora.\nPregovori između Brisela i Londona u završnoj fazi\n23.12.2020 u 18:51\nEvropska unija će dobiti 12,5 milijuna doza vakcina do kraja godine\n22.12.2020 u 17:47\nEvropska unija Velika Britanija Boris Johnson


Kursevi banaka za EURO odstupaju od srednjeg kursa pa se Narodna banka Srbije oglasila povodom učestalih napisa u medijima da je razlika između kurseva koje banke primenjuju i zvaničnog srednjeg kursa najčešće 10% i ukazala da zvanični podaci ne potvrđuju takve navode.\nKursevi banaka za EURO odstupaju od srednjeg kursa\nBanke su u obavezi da svakodnevno dostavljaju Narodnoj banci Srbije svoje kursne liste koje sadrže kupovne i prodajne kurseve koje banke, na određeni datum, primenjuju za transakcije u stranoj valuti sa svojim s klijentima. Na ovaj način Narodna banka Srbije uvek raspolaže podacima sa tržišta.\nCentralna banka je objavila da su tokom jula u slučaju evra, valute kojom se najviše trguje na našem tržištu, prosečni kupovni i prodajni kursevi za devize odstupali od zvaničnog srednjeg kursa koji objavljuje Narodna banka Srbije za najviše 2,1%.\nRetki slučajevi nešto viših odstupanja kupovnih i prodajnih kurseva banaka od srednjeg kursa Narodne banke Srbije javljaju se samo za transakcije u valutama koje imaju malu zastupljenost na našem tržištu, zbog čega su i troškovi zaključivanja tih transakcija viši, pa banke za njih određuju nepovoljnije kurseve.\nPrethodni tekstZamena novca – saveti\nSledeći tekstPREPORUKE ZA KREDIT : Sve što treba da znate o kreditima u švajcarskim francima


"Orlići" su krivi za neuspeh mlade reprezentacije!?! - Sportske.net\nSelektor mlade reprezentacije Srbije Mladen Dodić ocenio je da se i praćenje utakmica omladinske reprezentacije može smatrati jednim od uzroka za neuspeh njegovih izabranika na Evropskom prvenstvu u Češkoj.\nSvetske prvake odmah u ''A'' tim? ''Glupost''!Dodićevi ''Orlići'' nas ekspresno vratili u sumornu realnostDanci nam opet drže čas fudbala... Dokle više?Srbiji treba čudo! A da je Jojić ovo pogodio...?Ne možemo bez skandala - Kome smeta istorijski uspeh ''Orlića''?\nMlada reprezentacija Srbije eliminisana je u grupnoj fazi Evropskog prvenstva u Češkoj pošto je na tri odigrane utakmice postigla jedan gol i osvojila samo jedan bod.\nNakon poraza od Danske selektor Mladen Dodić rekao je da je loša realizacija bila uzrok poraza ali nije mogao da prenebregne činjenicu da na Evropsko prvenstvo nije mogao da povede najbolje igrače u ovoj uzrasnoj kategoriji.\n"Na utakmici protiv Danske, nije izgledalo toliko loše. U realizaciji, nažalost, nismo bili konkretni, za razliku od protivnika. Drugi gol je svakako odlučio probednika. Ne želim nikakav alibi u igračima koji nisu bili ovde, ipak, evidentno je da su sve reprezentacije došle u najjačem sastavu" rekao je Dodić.\nSrbija je u okviru grupe "A" remizirala sa Nemačkom rezultatom 1:1, a potom je u duelima sa Češkom i Danskom primila šest golova a da pritom nije postigla nijedan.\n"Još jedan utisak imam, znam da će možda zvučati neobično, ipak u utakmici protiv Češke izgledalo je kao da smo se 'istrošili' gledajući omladince u jutarnjim satima. Naravno, nije alibi, od srca čestitam 'orlićima' na fantastičnom uspehu" dodao je selektor.\nIspadanjem sa Evropskog prvenstva već u grupnoj fazi mlada reprezentacija izgubila je šanse da se izbori za olimpijsku vizu što znači da nećemo imati predstavnika na fudbalskom turniru u Rio de Žaneiru.


Itan Bortnik - klavirsko čudo od deteta\nKlavirski vunderkin Itan Bortnik osvaja svet - svojim neizmernim talentom i dečačkim šarmom. Dok većina dece satima sedi ispred video i televizijskih ekrana, Itan Bortnik je prvu deceniju života proveo učeći i stvarajući remek dela. Iako je za devet godina postigao više nego mnogi tokom celog života, on i dalje ima maštu i nevinu iskrenost svojih vršnjaka.\nNa pitanje kako na bini uspeva da se oslobodi treme, Itan kaže da zamišlja da su u publici životinje koje on voli.\n„Polovina ljudi će danas biti deca. Recimo da će tu biti mladunci tigra ili tako nešto, ili krokodili.“\nKao veteran televizijskih programa, među kojima su „Šou Opre Vinfri“ i „Večernji šou“ Džeja Lenoa, Itan je nedavno nastupio sa nekim od najvećih muzičkih imena.\nUčestvovao je u snimanju pesme „Mi smo svet 25 za Haiti“, sa superzvezdama Barbarom Strejsend, Kanje Vestom, Selin Dion i grupom „Black Eye Peas“. Bio je najmlađi izvođač na snimanju pesme u korist žrtava zemljotresa na Haitiju.\nKlavirsko čudo od deteta iz Floride, počelo je da prebira po klavijaturama u trećoj godini, a u petoj je već komponovao svoju muziku.Nedavno je izveo svoju originalnu kompoziciju na audiciji u prestižnom „Gremi“ muzeju u Los Anđelesu, što je velika čast za svakog muzičara.\nNjegove kompozicije odslikavaju njegovu ličnu filozofiju zasnovanu na izreci da „vežbanje dovodi do savršenstva“.\n„Sada ću vam odsvirati kompoziciju ‘Arktički džez’. Ona je o morskoj kravi koja je prešla ceo put od Floride do Antarktika da bi prisustvovala jednoj džez žurci. Vrlo je smešno, tu su i pingvini koji su iznenađeni... A tu pesmu sam napisao zato što vežbajući i ponavljajući postižete najbolji rezultat“, najavio je Itan jednu od svojih kompozicija.\nZahvaljujući brojnim dosadašnjim uspesima, Itanova budućnost je po svemu sudeći obezbeđena.


Predsednik Srbije Aleksandar Vučić izjavio je u Budimpešti da je zabrinut zbog prebijanja Srba na Kosovu. Pitanje je, kaže, za Evropljane i Amerikance dokle ćemo da trpimo to nasilje.\nNaveo je i da ako Briselski sporazum postoji, očekuje da sutra, kako je rekao, zaseda menadžment i počnemo formiranje Zajednice srpskih opština. Nada se, kaže, da nećemo čekati još 10 godina.\n"Rekli smo im jasno koje su granice do kojih ćemo trpeti nasilje Aljbina Kurtija i njihovih specijalnih snaga. I to znaju i Evropljani i Amerikanci. Veoma precizno smo rekli i koji su naši potezi i kojim redosledom će ići", rekao je Vučić novinarima u Budimpešti.\nIstakao i da veruje u hrabrost našeg naroda i ponovo poručio da se neće više dogoditi fizičko ugrožavanje i progon, ako bude takvih pokušaja.\nVučić je napomenuo i da je i danas u Budimpešti razgovarao o situaciji na Kosovu i da je to pitanje o kome govori uvek i na svakom mestu.\nNa pitanje kako on čita najnovije saopštenje EU da sve odredbe Briselskog sporazuma treba primeniti, a pritom se ne apostrofira formiranje Zajednice srpskih opština, Vučić je rekao: "Hvala im na tome, dobro je da važi Briselski sporazum."\nObjasnio je da je nesporno da se ZSO odnosi na 10 opština sa većinskim srpskim stanovništvom, sa izuzetkom tri naselja.\n"Oni su uzeli lažnu kombinaciju sporazuma iz 2011. i nekog aneksa iz 2016. godine, što je takođe nakaradno tumačeno, ali predstavnicima EU je to dovoljno i oni kažu da to negde piše i da imaju pravo. Ako je to tako, zašto onda rušite, skidate, cepate, hapsite ljude koji se ponašaju nedvosmisleno u skladu sa Briselskim sporazumom", rekao je Vučić.\nDodao je da sve to govori o našoj teškoj situaciji i o kakvim se licemerima radi, ističući da se ne radi tu o Kurtiju, već o onima koji ga podržavaju, a kod kojih je to izraženije.\nPredsednik Srbije učestvovao je danas na Četvrtom demografskom samitu u Budimpešti.


Vesti online / Sport / Fudbal / Srbija 19. sila na svetu\nMeđu prvih deset najboljih selekcija sveta nije bilo promena pa je tako reprezentacija Španije i dalje prva, sledi Brazil pa Holandija. Italija je na četvrtom mestu, Portugal je i dalje peti baš kao što je i Nemačka šesta.\nNajbolje plasirana afrička selekcija je Kamerun na 11. mestu, dok su Sjedinjene Američke Države kao najbolja selekcija KONKAKAf zone 14. Australija je najbolje rangirana od selekcija iz azijskog regiona, pošto su na 21. mestu.\nReprezentacija Ažlira je nastavila sa napredovanjem i sada je 26. ekipa na svetu, što je najbolji plasman te zemlje od uvođenja rangiranja, 1993. godine.\nNaši "susjedi" Hrvati i dalje stoje, iz ko zna kakvog razloga, na visokom desetom mestu, dok je reprezentacija Bosne i Hercegovine ostala na stepeniku broj 51.\nFudbaleri Slovenije su plasmanom na Svetsko prvenstvo napredovali za dva mesta pa sada zauzimaju mesto 31. Crna Gora je nazadovala za jednu poziciju pa tako "đetići" stoje na solidnom 74. mestu najnovije FIFA rang liste.\n1. Španija 1627\n2. Brazil 1568\n3. Holandija 1288\n4. Italija 1209\n6. Nemačka 1173\n7. Francuska 1117\n9. Engleska 1076\n10. Hrvatska 1042\n19. Srbija 916\n51. Bosna i Hercegovina 642


Kako je izgledala albanska provokacija iz Lalatovićevog ugla? - Sportske.net\nTrener Vojvodine prokomentarisao i ovaj incident.\nOglasio se Lalatović posle najnovijeg skandala, kako je izgledao dijalog sa sudijom?Stižu snimci i fotografije iz Breše, šta o skandalu pišu italijanski mediji? Baloteli i Nemanja Nikolić oči u oči...PREKID u Breši - Crveni karton Lalatoviću, albanske zastave u publici, Baloteli ''svirao kraj''!?FSS napunio kasu, stigle kazne Partizanu, Zvezdi, Vojvodini i Inđiji!Skandal potresa srpski fudbal, zbog komentarisanja suđenja dobio pretnje, uključena policija!\nViše incidenata viđeno je danas tokom prijateljske utakmice između Breše i Vojvodine, koja je prekinuta početkom drugog poluvremena, pri rezultatu 2:1 za domaćina.\nPrvo poluvreme je, osim golova, obeležilo i isključenje Nenada Lalatovića, koji je potom na nekoliko minuta povukao svoju ekipu sa terena, ali još teži incident dogodio se početkom drugog dela igre, kada je nekoliko gledalaca sa albanskim zastavama provociralo navujače Vojvodine, a neki od njih su upali u teren u pokušaju da se obračunaju sa provokatorima.\nKako je ova albanska provokacija izgledala iz ugla trenera Lalatovića, otkrio je u razgovoru koji prenosi ''Mondo''.\n''Sudija je trebao da prekine utakmicu jer smo došli do situacije da neko bude povređen jer jednostavno u 52, 53. minutu utakmice su se popela tri Albanca i pokazala albansku zastavu što je isprovociralo naše navijače.\nOni su to i hteli. Naravno da nam nije bilo svejedno da vređaju našu zemlju, Srbiju! Videla se grupa od dvadeset momaka koja je očekivala da će naši navijači da preskoče, ko zna šta bi se tu sve desilo.\nHvala Bogu nisu uspeli, iako su pokušavali. Jednostavno kada volite svoju zemlju kao što mi volimo Srbiju i kada volite Kosovo kao mi Srbi, nas to boli.\nNaravno, ništa nije opravdanje, niti bilo šta zameram, jednostavno borite se za vašu zemlju i zastavu'', objasnio je Lalatović.


Efes je savladao Fener rezultatom 101:93 (86:86 u regularnom delu), uz 30 poena neverovatnog Micića! Iako je promašio šut za pobedu u regularnom delu meča, srpski plejmejker odigrao je simultanku sa odbranom rivala. Za dva je šutirao 8/10, trojke 3/7, uz šest asistencija i pet skokova za 42 minuta u igri. Šej Larkin je dodao 19 poena za Efes.\nNa drugoj strani, odlične role imalu su Marko Gudurić, koji je meč završio sa 18 poena, i Nikola Kalinić, koji je stao na 13. U ekipi Željka Obradovića najefikasniji je bio Meli sa 22 poena.\nU završnici regularnog toka oba tima su mogla da pobede, ali je na Micićev neuspešni pokušaj šuta za pobedu, odgovorio Meli - promašajem!\nU dodatnih pet minuta nije bilo dileme: Efes je na krilima Micića, ali i Motuma i Larkina, stigao do opipljive razlike, na kraju i do veoma važne pobede za mirniji odlazak na noge Feneru pred naredna dva duela koja se igraju pred navijačima aktuelnog prvaka Turske.


Vlahović na konferenciji u Udinama: Regionalno djelovanje brži put ka Evropi | EUME\nNaslovnica Info Press info Vlahović na konferenciji u Udinama: Regionalno djelovanje brži put ka Evropi\nVlahović na konferenciji u Udinama: Regionalno djelovanje brži put ka Evropi\nMinistarka nauke prof. dr Sanja Vlahović učestvovala je danas na međunarodnoj konferenciji o istraživanjima i inovacijama u oblasti hrane, a pod nazivom “Hrana za istraživanje i inovacije”, koja se 24. i 25. juna održava u Udinama, Republika Italija, na poziv Debore Serracchiani, Predsjednice Autonomne regije Friuli Venecija Đulija.\nMinistarka Vlahović govorila je u okviru prve institucionalne sesije pod nazivom “Koordinacija i integracija regionalnih, nacionalnih i Evropskih inicijativa: Razvoj zajedničkih strategija kroz komparaciju znanja i razvojnog sistema“. Ona je istakla važnost regionalnih inicijativa, jer osim istorije i kulture koja tijesno povezuje ovaj region, sličnosti podneblja u smislu zemlje, sunca, mora i hrane su nešto što može biti jaka osnova za saradnju u ovoj oblasti.\n„Na ovaj način, kao region možemo postati konkurentni na Evropskom i globalnom tržištu, ali ne samo u oblasti hrane, već šire u oblasti poljoprivrede, energije, turizma i održivog razvoja, pa čak i ICT i biotehnologije, koja je sve više visoko na listi prioriteta zemalja u ovoj regiji. To je i razlog zašto smo danas okupili u Udinama, i to ne samo mi, donosioci odluka, već i naučnici i privrednici i proizvođači i duboko vjerujem da će ova konferencija pokrenuti neke konkretne inicijative na regionalnom nivou. Moje je lično ubjeđenje, a Crna Gora je vrlo spremna na takav vid saradnje, da sinergijom možemo stvoriti isključivo višetruku korist za sve nas u ovom dijelu Evrope. Omogućavajući protok znanja kroz saradnju naučnika i istraživača, jačajući veze nauke i privrede i eliminišući prepreke koje postoje na toj relaciji, gdje nam Italija može biti i primjer i lider, i ulazeći u partnerstva za projekte u okviru novog okvirnog programa EU Horizont 2020, sigurna da kao region možemo biti i te kako konkurentni, i to jeste scenario za naš zajednički napredak i približavanje EU standardima“ , zaključila je Vlahović.\nNa marginama konferencije u Udinama ministarka Vlahović sastala se sa Ministrom nauke, obrazovanja i sporta Republike Hrvatske prof. dr Vedranom Mornarom.\nTokom razgovora sa ministrom Mornarom postignuta je saglasnost za jačanje zajedničkih inicijativa u oblasti nauke i istraživanja, posebno u smislu povećanja zajedničkih ulaganja u finansiranje bilateralnih projekata, koji su proteklih nekoliko godina postigli izuzetno dobre rezultate.\nKako će Institut Ruđer Bošković biti gost ovogodišnjih Dana nauke, koji se tradicionalno održavaju krajem septembra ove godine, ministarka Vlahović pozvala je svog hrvatskog kolegu da to bude povod njegove posjete Crnoj Gori.\nPored susreta sa ministrom Mornarom ministarka Vlahović sastala se sa predsjednikom AREA naučno-tehnološkog parka iz Trsta prof. dr Adrianom De Maio-om, sa kojim je razgovarala o zajedničkim inicijativama oko projekta uspostavljanja prvog naučno-tehnološkog parka u Crnoj Gori, za koji je AREA park iz Trsta i uradio biznis plan.\nU tom smislu postignuti su dogovori da delegacija AREA parka u skorije vrijeme posjeti Crnu Goru gdje bi razgovarala sa predstavnicima privrede, UCG i Ministarstva nauke, nakon čega bi delegacija Crne Gore otišla u posjetu Parku, koja bi uključila obilazak svih postrojenja parka, veliki broj radionica i sastanaka sa potencijalnim investitorima iz Italije.\nU Udinama je danas održan i inicijalni sastanak najviših predstavnika AREA parka, Autonomne Regije Fruli Venecija Đulia i Nacionalnog fonda za Mikrokreditiranje Italije sa ministarkom Vlahović i ministrom Mornarom povodom otpočinjanja velike regionalne inicijative o saradnji u srodnim oblastima. Dogovoreno je da prva radionica tim povodom bude održana u Crnoj Gori u septembru ove godine.


U invalidsku penziju s pet godina staža - Edukaplus\nU invalidsku penziju s pet godina staža\nZa dobijanje te penzije presudno zdravstveno stanje osiguranika i medicinska dokumentacija\nNeki se naknadno sete da bi mogli da ostvare svoje pravo (Foto D. Jevremović)\nMladenovčanka, koja danas ima 69 godina i upisanih 8,5 godina radnog staža, odlučila je da više ne zavisi od pomoći sina iz inostranstva nego da vidi da li bi po osnovu provedenih godina na poslu mogla da ostvari pravo na invalidsku penziju?\nLošeg je, kaže, zdravstvenog stanja i veruje da bi joj u PIO fondu lekari verovatno potvrdili invalidsku penziju, ali kada se raspitivala, saznala je da bi teško mogla po ovom osnovu da ide u penziju.\nZato se javila našem listu da pita kakva su uopšte prava onih bivših zaposlenih, koji se nisu na vreme obratili Penzijskom fondu da ostvare pravo na penziju? Da li pravo na penziju zastareva i po kom osnovu bi ona sada mogla da naplati tih 8,5 godina radnog staža?\nU PIO fondu, kažu da je redak slučaj da neko s napunjenih 60 ili 65 godina starosti bar jednom ne proveri ima li ikakvih uslova za penziju. Pogotovo otkako je novim Zakonom o PIO uvedeno plaćanje penala za prevremeno penzionisanje i nagrada ako se u penziju ode sa 65 godina starosti.\nKada je reč o onima koji se naknadno sete da bi možda mogli da ostvare prvo na penziju, kao što je ovde slučaj, u Penzijskom fondu objašnjavaju da je pri ostvarivanju prava na invalidsku penziju presudno zdravstveno stanje osiguranika i medicinska dokumentacija.\nŠto se staža tiče, minimalni uslov za invalidsku penziju je pet godina radnog staža, pod uslovom da su uredno plaćeni doprinosi za PIO. U konkretnom slučaju osiguranik ne ispunjava uslov za invalidsku penziju, jer ima godine života za starosnu penziju.\nMeđutim, za starosnu penziju joj fale dodatne godine staža, budući da je minimalni uslov za starosnu penziju potrebno provesti 15 godina radeći. Kako opet ne postoji „doplata staža”, preostaje joj, kažu u PIO fondu, da kroz član 15 Zakona o PIO počne sama da uplaćuje doprinosa do minimalnog uslova.\nNa konstataciju da je pooštravanje uslova za penziju uvelo mnogo nejasnoća oko toga šta tačno znači „prelazni period za žene do 2024. godine”, jer mnoge od njih misle da im se u tom slučaju pomera i taj minimum od 15 godina za odlazak u penziju, nadležni objašnjavaju, da je 15 godina minimum minimuma i da to nema veza s prelaznim periodom.\nOsnov za ostvarivanje prava na prevremenu starosnu penziju su godine radnog staža i minimalne godine života. U ovoj godini žena mora da ima najmanje 36,4 godine radnog staža i 54,4 godine života.\nPrelazni period znači da će se uslovi za žene za prevremenu starosnu penziju postepeno pomerati sve do 2024. godine kada će i ženama, kao i muškarcima, biti potrebno najmanje 40 godina staža i 60 godina života da bi ostvarili pravo na prevremenu starosnu penziju, objašnjavaju u PIO fondu.\nU ovoj godini ženama je potrebno 60,6 godina života i minimalno 15 godina staža osiguranja za punu starosnu penziju, a u 2016. biće potrebna 61 godina za punu starosnu penziju za žene.


Ljajić: Tačiju teže nego Vučiću\nPotpredsednik Vlade Srbije i ministar trgovine Rasim Ljajić kaže da je naredna runda dijaloga Beograda i Prištine ključna faza, i da će se nakon narednog sastanka predsednika Aleksandra Vučića i Hašima Tačija znati da li se ide u pravcu rešenja kosovskog pitanja.\nOn je za TV Prva rekao da je stanovište svih u Vladi Srbije da to pitanje treba da se reši, i da su legitimne sve opcije koje ne zagovaraju sukobe, ratove, ili koje ne teže zamrznutom konfliktu.\n- Svako ko je do sada pokušao da reši to pitanje je gubio ili u javnosti ili na izborima. Sada postoji uverenje da se ide u proces rešavanja tog pitanja - rekao je Ljajić.\nPetrič o "korekciji granica": Za Kosovo organizovati "Dejton dva", tu rešiti i sve buduće GRANIČNE SPOROVE\nOn je naglasio da je Hašim Tači u težoj poziciji nego predsednik Vučić uprkos svim opstrukcijama koje postoje u Srbiji.\n- Interesantno da opozicija na Kosovu koristi sličnu argumentaciju kao dobar deo javnosti u Srbiji jer, i oni kažu: nama odgovara zamrznuti konflikt, da narednih 20, 30 godina ne pregovaramo jer vreme radi za nas, Srbiji je u interesu da pregoravara, a nije nama - pojasnio je Ljajić.\nDodaje da u kosovskoj javnosti preovladava uverenja da će iz ovog procesa Srbija dobiti više nego što trenutno ima, a da Kosovo mora da čini ustupke da bi do rešenja došlo, te otuda toliko protivljenje da se nađe neko rešenje.\nLjajić: Imamo krizu u pregovorima sa Prištinom\nLjajić o kosovskom pitanju: Neverovatno je da neko zagovara zamrznut konflikt\nIva Srbija je za mir i pregovore i to je i dokazala


Nema novca za bolji saobraćaj\nOsiguravajuća društva iz FBiH koja posluju na tržištu Republike Srpske izbjegavaju zakonsku obavezu izdvajanja dijela ubrane premije za unapređenje bezbjednosti saobraćaja, zbog čega Vlada RS ostaje bez stotina hiljada maraka koje bi trebalo da ulaže u puteve i programe koji bi podigli sigurnost u saobraćaju.\nNedjelja, 18.06.2017. | 14:39\nZakonom o obaveznom osiguranju u saobraćaju RS propisano je da su sva osiguravajuća društva koja posluju na tržištu Srpske i bave se osiguranjem od auto-odgovornosti dužna da kvartalno uplaćuju jedan odsto bruto premije na račun javnih prihoda RS.\nTaj novac ide za realizaciju projekata unapređenja bezbjednosti saobraćaja utvrđenih Strategijom bezbjednosti saobraćaja na putevima RS od 2013. do 2022. godine.\nVlada RS je na posljednjoj sjednici utvrdila da 14 osiguravajućih kuća krši zakon, jer povremeno ili nikako ne uplaćuju premiju.\n''Od 15. oktobra 2015. do kraja aprila ove godine osam osiguravajućih društava redovno je izmirivalo ovu obavezu, dok ih deset to radi samo djelimično, a četiri uopšte ne uplaćuju bruto premiju'', navedeno je u informaciji o realizaciji programa utroška novca koji uplaćuju društva za osiguranje i filijale iz FBiH, a koju je Vlada RS usvojila na posljednjoj sjednici.\nOd četiri osiguravajuća društva koja ne uplaćuju bruto premiju, tri su iz FBiH, odakle dolazi i najveći broj onih koji povremeno izvršavaju ovu obavezu. Iz Vlade RS su poručili da će preduzeti sve zakonom propisane mjere kako bi osiguravajuća društva izmirivala svoje obaveze.\nDirektor Agencije za bezbjednost saobraćaja RS Milija Radović rekao je da bi osiguravajuća društva koja ne uplaćuju bruto premiju trebalo sankcionisati.\n''To je nadležnost Agencije za osiguranje RS. Propisana kazna je od 1.000 do 3.000 KM za društvo za osiguranje, a za odgovorno lice od 200 do 600 KM. Očekujemo da će nakon sjednice Vlade određeni zaključci biti proslijeđeni Agenciji za osiguranje kako bi uspostavili redovnu uplatu novca.\nI mi ćemo tražiti od regulatora da postupi prema zakonu kako bismo dobili novac koji će biti uložen u poboljšanje bezbjednosti saobraćaja. Taj novac pripada budžetu RS i sve osiguravajuće kuće koje se bave osiguranjem od auto-odgovornosti moraju kvartalno da uplaćuju jedan odsto ostvarene bruto premije'', kazao je Radović.\nOd osiguravajućih društava je od oktobra 2015. godine prikupljeno 950.000, a 172.300 KM stavljeno je na račun Agencije za bezbjednost saobraćaja.\n''Najveći iznos toga novca trebalo bi da bude uložen u nabavku opreme za Ministarstvo unutrašnjih poslova. Riječ je o kupovini dva stacionarna i četiri mobilna radara i opreme za unapređenje informacionog sistema MUP-a. Novac koji nam je uplaćen iskorišćen je za projekte koji treba da doprinosu da na putevima imamo što manje saobraćajnih nesreća i poginulih'', naveo je Radović.\nDirektor Agencije za osiguranje RS Slaven Dujaković naglašava da su sva osiguravajuća društva koja se bave osiguranjem od auto-odgovornosti dužna da uplaćuju propisani dio premije.\n''Nemam informaciju da pojedina društva ne uplaćuju ovu premiju. U kontrolama ćemo provjeriti ta društva i izreći im kazne i mjere prema Zakonu o obaveznom osiguranju u saobraćaju ukoliko utvrdimo da ne ispunjavaju obaveze'', naveo je Radović.\nZakon o obaveznom osiguranju u saobraćaju RS stupio je na snagu 15. oktobra 2015. godine.\nProjekti u opštinama\nU Vladi RS su kazali i da je od prikupljene premije od osiguravajućih društava 50.000 KM dodijeljeno za sufinansiranje projekata koji treba da doprinesu većoj bezbjednosti u saobraćaju u deset lokalnih zajednica.\n''Opštine i gradovi će izdvojiti isto toliko novca. Ugovori o sufinansiranju su potpisani, a projekti će biti provedeni na području Banjaluke, Zvornika, Vlasenice, Stanara, Broda, Čelinca, Milića, Dervente, Laktaša i Višegrada'', kazali su u Vladi RS.\nSto ste im dozvolili da djeluju na podrucju Srpske.....zasto se polisie priznaju u mupu.....to je bar lako rjesiti.\nTržište je slobodno, otvoreno za sve koji ispunjavaju uslove..\nOsvijesti se i dođi sebi srbine..??!!


POSTAVLJEN SPOMENIK KNEZU LAZARU U KOSOVSKOJ MITROVICI: Albanci prete rušenjem, Srbi na nogama | WebTribune\nHome U FOKUSU POSTAVLJEN SPOMENIK KNEZU LAZARU U KOSOVSKOJ MITROVICI: Albanci prete rušenjem, Srbi na nogama\nSpomenik knezu Lazaru danas bi trebalo da bude otkriven u centru severne Kosovske Mitrovice, od direktora kancelarije za KiM Marka Đurića, a prilikom postavljanja statue na postament, što je urađeno pre dva dana, okupilo se nekoliko hiljada građana koji su burno pozdravili „povratak kneza Lazara na Kosovo“.\nIpak, ne bi trebalo zaboraviti šta se dogodilo sa spomenikom posvećenom srpskom srednjovekovnom vladaru u Gnjilanu, koga su albanski ekstremisti srušili bagerom, a prema rečima Milovana Drecuna, predsednika skupštinskog odbora za KiM, kakva će sudbina biti ovog spomenika, ostaje da se vidi.\n“To zavisi s jedne strane od posvećenosti albanske zajednice i njihove želje za multietničkim Kosovom, kao i od međunarodnog prisustva. Ukoliko bude postojala politička volja, ovaj spomenik knezu Lazaru neće biti ugrožen. Sada, kada se gleda generalna situacija na KiM, s bezbednosne strane je na stabilnom nivou, jer uprkos brojnim pojedinačnim ugrožavanjem Srba i njihove imovine, nema opasnosti od neke velike nasilne akcije Albanaca s kojom bi se dovršilo etničko čišćenje. Nažalost, Srbi i dalje nemaju slobodu kretanja i zdravo okruženje, pa su i dalje građani drugog reda”, rekao je Drecun.\nInteresantno, prištinski list „Zeri“ je juče najavio da žitelji južnog dela Kosovske Mitrovice planiraju velike proteste kako bi sprečili izgradnju naselja Sunčana dolina, u opštini Zvečan, pa bi u eventualnim neredima mogao da nastrada i spomenik posvećen knezu Lazaru u severnom delu ovog podeljenog grada.


Sebija Izetbegović Archives - BHDijaspora.net\nNakon što je jučer Tužilaštvo KS potvrdilo da je formiralo predmet te da će se provjeriti obrazivanje Sebije Izetbegović, generalne direktorice Kliničkog centra Univerziteta u Sarajevu (KCUS), ona je reagovala i za N1 kazala šta misli o svemu što se trenutno dešava. “Mislim da je krajnje vrijeme da Tužilaštvo uradi provjeru i da se prekine […]\nTužilaštvo Kantona Sarajevo provjerit će obrazovanje Sebije Izetbegović, generalne direktorice Kliničkog centra Univerziteta u Sarajevu (KCUS). Ovu informaciju za N1 je potvrdila Azra Bavčić, glasnogovornica Tužilaštva KS. “Po zaprimljenoj informaciji formiran je predmet u kojem se vrše provjere”, kazala je Bavčić. Izetbegović se našla u centru javnosti nakon što se saznalo da je upisala prvu […]\nNakon šerijatskog i građanskog vjenčanja Jasmine Izetbegović i Ćamila Humačkića, održana je proslava u hotelu Evropa, a zaplesala je i Sebija izetbegović. Prisutne su zabavljali, prema najavi, Fatmir Sulejmani, mladi pjevač iz Brčkog koji se proslavio u 10. sezoni Zvezda Granda kada je ušao u finale, ali i Isak Šabanović, velika regionalna zvijezda prethodnih mjesec, […]\nSebija Izetbegović izjavom zatekla sve: “Znam odlično baratati oružjem, rahmetli otac me davno naučio”\nSebija Izetbegović otvoreno progovorila o temi oružja. Generalna direktorica KCUS-a i članica Glavnog odbora SDA Sebija Izetbegović dala je intervju za magazin Stav, u kojem je, između ostalog, izjavila da se svuda kreće sama, ali da nije naoružana, iako zna baratati oružjem. “Svakakvih sam budalaština o sebi čula, ali baš budalaština. Takve stvari me ne […]\nIz Univerziteta u Sarajevu oglasili se o tvrdnjama iz Zagreba o Sebiji Izetbegović\nOglasili su se iz Univerziteta u Sarajevu. Univerzitet u Sarajevu reagovao je nakon navoda Medicinskog fakulteta u Zagrebu kako ne postoji dokumentacija na osnovu koje bi mogli potvrditi vjerodostojnost indeksa i izdati uvjerenje o položenim ispitima za Sebije Izetbegović, direktoricu KCUS-a. Iz Univerziteta u Sarajevu su kazali kako povodom informacija koje su objavljene u pojedinim […]


Ekonomisti: Za najavljenu pomoć građanima nema para u budžetu, država mora da se zaduži | 013 info\nEkonomisti: Za najavljenu pomoć građanima nema para u budžetu, država mora da se zaduži\n021.rs/Beta\tČet, 30/12/2021 - 20:24\nZa pomoć mladima u Srbiji od 16 do 30 godina i novorođenoj deci nema para u budžetu, pa se država mora zadužiti, ocenila je danas većina ekonomista.\nPojedini pak smatraju da će to biti najbolje potrošene pare iz državne kase.\n"Odluka da se građanima od 16 do 30 godina dodeli pomoć je neselektivna, namenjena svima, a ne samo onima kojima je potrebna i nije planirana budžetom. Pošto je budžet u deficitu država mora da se dodatno zaduži", rekao je Brčerević za Betu.\nPrema njegovim rečima, odluka o pomoći mladima je opasna i zbog inflacije, jer umesto da se podstiče, potrošnja mora da se koči.\nPredsednik Srbije saopštio je sinoć da će svi mladi od 16 do 30 godina, njih nešto više od milion, ako se prijave od 15. do 30 januara dobiti 1. februara po 100 evra. Vučić je rekao i da će se roditeljima dodeliti za svako prvorođeno dete po 300.000 dinara, umesto dosadašnjih 100.000 dinara, a da će i pomoć za drugo i treće dete biti značajno uvećana.\nBrčerević je rekao da takve i slične mere pomoći treba da se planiraju, da se uradi analiza o efektima i zavisno od rezultata napravi strategija i o tome raspravlja u Skupštini da bi se ti izdaci planirali budžetom. On je rekao da je loš način dodele pomoći za novorođenu decu jer je odluka o tome objavljena samo dan nakon usvajanja budžeta.\n"Nisam stručnjak za populacionu politiku, ali je način donošenja odluke loš, dan nakon usvajanja budžeta i na taj način se budžet tretira kao neobavezujući dokument", rekao je Brčerević.\nEkonomista Ljubomiur Madžar ocenio je da, pre svega, predsednik države Aleksandar Vučić nema ovlašćenja da donosi takve odluke i da je u opisu njegovog radnog mesta da deli ordenje i potpisuje akreditive.\n"Takve odluke nisu u nadležnosti predsednika države i to su zakonski prekršaji. Predsednik se meša u sve, u regulisanje blokova na tremoelektranama, analizu vakcina, nema gde se ne upliće", rekao je Madžar.\nZa pomoć mladima, prema njegovim rečima, ima i nema para u budžetu Srbije koji uvek ima deficit, pošto su rashodi veći od prihoda, "pa se lako zadužuje i ugodno je dok se te pare troše, a kada se budu vraćale boleće glava".\nIstakao je da od neselektivne pomoći građanima ima većih prioriteta jer nedostaje kanalizaciona mreža zbog čega se taj otpad izliva u reke, nije regulisano odlaganje smeća, a ima i još mnogo drugih prioriteta.\n"Nisam pristalica budžetskih davanja koja idu direktno u potrošnju, već kapitalnih ulaganja koja bi uticala na bolji standard građana, umesto što se donose mere troškarenja koje ne obećavaju dobru budućnost", rekao je Madžar.\nDodao je da mere treba da budu usmerene na homogenu grupu stanovništva koja ima isti položaj, a među mladima kojima je sada usmerena pomoć, ima onih koji su zaposleni i sa dobrim platama.\nNi mere koje su usmerene na podsticaj rađanja neće, kako je rekao Madžar, popraviti demografsku sliku Srbije pošto su uzroci sistemske prirode, a to su slaba privreda, nezaposlenost, nedostatak piodsticaja domaćoj privredi...\nProfesor Ekonomskog fakulteta u Beogradu Ljubodrag Savić ocenio je da su mere usmerene na pomoć mladima i podsticanju rađanja, možda najbolje potrošene pare da se zaustavi "bela kuga".\n"Zalud su putevi, fabrike... ako nema mladih. Iako na prvi pogled deluje da su to velika sredstva, raspodelejna su na duži vremenski period. Danas je neuporedivo teže biti roditelj nego ranije jer su izdaci za decu udar na kućni budžet", rekao je Savić.\nDodao je da je pomoć mladima "poklon deci" jer među njima ima i nezaposlenih i onih koji rade na povremeno-privremenim poslovima.\nsrbija državna pomoć mladi


RTCG - Radio Televizija Crne Gore - Nacionalni javni servis :: Arsenal :: Dan Vojske proslavljen u Avganistanu\nSVEČANOST 09. 10. 2013. 19:26 >> 14:49 0\nDan Vojske proslavljen u Avganistanu\nNaši vojnici stacionirani u bazi "Marmal" u Avganistanu obilježili su, zajedno sa kolegama iz drugih zemalja, Dan Vojske Crne Gore\nNa svečanom postrojavanju u čast Dana Vojske Crne Gore , pročitane su čestitke predsjednika Crne Gore Filipa Vujanovića, ministra odbrane prof. dr Milice Pejanović-Đurišić i načelnika Generalštaba Vojske Crne Gore viceadmirala Dragana Samardžića.\nZa sve pripadnike crnogorskog kontingenta i kolege sa kojima sarađuju prilikom izvršavanja zadataka, organizovana je zajednička večera. Imajući u vidu područje na kojem izvršavaju zadatak svečanost je prilagođena procedurama koje su propisane u bazi.\nBila je to prilika da se pored svakodnevnih kontakata predstavnicima oružanih snaga drugih država predstave istorija, tradicija i običaji Crne Gore.\nPripadnici kontingenta, zajedno sa predstavnicima Oružanih snaga Republike Mađarske i Republike Hrvatske, položili su vijenac na spomen-obilježju starijeg vodnika I klase Perišić Mijaila, koji je preminuo prije dvije godine u Avganistanu od posljedica srčanog udara.


RTCG - Radio Televizija Crne Gore - Nacionalni javni servis :: Svijet :: Fejsbuk razmatra zabranu političkog oglašavanja uoči izbora\n14. 07. 2020. 23:44 >> 23:40 0\nZA PREDSJEDNIKA SAD U NOVEMBRU\nKompanija Fejsbuk razmatra da zabrani političko oglašavanje na svojoj društvenoj mreži uoči izbora za predsjednika SAD u novembru.\nTo tvrde ljudi upućeni sa prilikama u toj kompaniju, prenosi Rojters.\n"Zabrana političkog oglašavanja bi moglo doprinijeti zaustavljanju širenja lažnih vijesti koji se odnose na izbore, sa jedne strane, dok sa druge strane postoji zabrinutost da bi zabrana političkog oglašavanja na fejsbuku oštetila kompaniju, a istovremeno bi ograničila sposobnost kandidatima za reagovanje na široko rasprostranjene vijesti i nove informacije", prenosi agencija.\nUkazuje se da bi to bila velika promjena za fejsbuk, koji se do sada držao politike neprovjeravanja činjenica iznijetih od strane političara ili tokom njihove kampanje.\nFejsbuk predstavlja važnu platformu za političare, posebno u vrijeme kada mnogi ljudi ostaju kod kuće, a klasične kampanje i okupljanja predstavljaju potencijalni rizik za zdravlje zbog pandemije virusa Kovid-19.\nJedan od bivših direktora Fejsbuka, Aleksa Stamos, ocijenio je da bi zabrana političkog oglašavanja na toj društvenoj mreži uoči izbora u SAD mogla biti korisna za aktuelnog predsjednika Donalda Trampa.\nPredstavnici demokrata i direktor za digitalnu kampanju predsjedničkog kandidata Džozefa Bajdena, Rob Flaerti, kritikovali su ideju o privremenoj zabrani za političko oglašavanje na fejsbuku.\nKako je kazao, to nije dovoljno i pravo rješenje za borbu protiv lažnih vijesti.\nPolitičko oglašavanje čini vrlo mali dio poslovanja kompanije Fejsbuk.\nU prethodnih 90 dana Tramp i Bajden su potrošili ukupno 29,2 miliona dolara na oglašavanje na društvenim mrežama, dok je Fejsbuk u posljednjem kvartalu ostvario promet veći od 17 milijardi dolara.


DF Budva URI: „Potvrdili ste da vam smeta legitimno izabrano rukovodstvo“ – Portal Budva\nDF Budva URI:…\nDF Budva URI: „Potvrdili ste da vam smeta legitimno izabrano rukovodstvo“\n„Prosto je nevjerovatna količina licemjerja i zlonamjernosti koju iskazujete u svom saopštenju. Licjemjerno je jer se niste ovako oglasili kada su zakoni suspendovani prilikom isplata zaostalih plata radnicima i zaposlenima u lokalnoj samoupravi i javnim preduzećima u avgustu mjesecu nekoliko dana pred izbore sa računa Vlade Crne Gore. To tada niste spominjali jer je i vašim članovima i funkcionerima bila obustavljena isplata zarada pa je valjda tada bilo poželjno zažmuriti na jedno oko“, odgovorili su iz Demokratskog fronta Budva URI.\n„Zlonamjerno jer u svojoj sebičnosti i oholosti jednostavno ne vidite probleme zaposlenih u našim preduzećima i želite svu krivicu da prebacite na predjednika Marka Carevića, iako sami dobro znate i svjesni ste činjenice da su nama građani povjerili 14 mandata jer su nam vjerovali da probleme možemo i umijemo da riješimo“,navode u saopštenju.\nKako dodaju, umjesto da svoje kritike usmjere ka novoj Vladi Crne Gore, čiji je potpredsjednik njihov lider i koji ima mogućnost da urgira da se problemi riješe u skladu sa zakonima na koje se pozivaju, URA kako kažu iz DF-a sve preusmjerava na neutemeljene tvrdnje o bahatosti Carevića.\n„Opet ćemo vam ponoviti, pa se nadamo da ćete kao dio svog politički motivisanog saopštenja koje korespondira sa novom medijskom hajkom koju pripremaju vaši mentori koji ne mogu da prežale izgleda što nisu uspjeli da nametnu model vladavine DPS kao poželjan, da je Poreska uprava radila politički motivisano, da ima dvostruke aršine prema našim odlukama i prema odlukama koje je verifikovala nelegitimna Skupština DPS i privezaka usvojena u TN Slovenska plaža. Centralni registar je bio dužan da upiše direktore, kao što je to uradio kada je upisivao nelegitimne direktore bez pečata čime su činili krivično djelo. I nije Marko Carević kriv što inertna Vlada izgleda odbija ili nema hrabrosti da uvede red u Poresku upravu, već isključivo vaš predsjednik odnosno potpredsjednik Vlade Dritan Abazović“, ističu iz DF-a.\nTakođe, kako navode, umjesto da prozivaju direktore javnih preduzeća Budve i predsjednika Opštine Budva, DF im skromno sugeriše da sljedeće saopštenje upute na adresu nove Vlade Crne Gore koja,kako kažu, izgleda nema kad od tvitera da obrati pažnju na ogromne probleme koji se gomilaju u Budvi.\n„Ono što vam je promaklo, a mi bi ipak da vam skrenemo pažnju na činjenicu da su sve navedene firme solventne i da imaju sredstava na računu da se zarade isplate, ali zašto Vlada ćuti od 13. decembra – ipak morate da pitate njih. Ovim saopštenjem samo ste potvrdili da vam smeta legitimno izabrano rukovodstvo Opštine koje je odlučno u namjeri da radi svoj posao i time pokaže javnosti da je vlast moguća i bez eksperata iz URE? Izgleda da vam je bliže ono koje je pendrekom, suzavcima i šok bombama na silu uzurpirala vlast u Budvi. I ako mislite dalje da napadate nas zbog toga što smo zahvaljujući odlučnosti predsjednika Opštine Marka Bata Carevića uspjeli da zaposlenima u ovim firmama obezbijedimo da nastupajuće praznike provedu sa svojim porodicama kao ljudi, onda samo izvolite i nastavite. Maske koje nosite neće vam pomoći da sakrijete svoje pravo lice koje je ovih dana isplivalo na vidjelo“, zaključuje se u saopštenju.


U svet po diplomu, u Užice za primenu znanja - Užicka Republika Press\nUžice je prvi grad u Srbiji koji će sa 10 000 dolara iz gradskog budžeta stipendirati dvoje sugrađana kojo imaju diplome osnovnih akademskih studija ekonomskih ili organizacionih nauka sa prosečnom ocenom iznad osam, naprednim znanjem engleskog jezika i liderskim sposobnostima na biznis master studijama na austalijskoj školi S P Jain School of Global Menagment. Škola je visoko rangirana na „Forbsovoj“ listi najboljih postdiplomskih programa i već pet godina zaredom je u top 20 u svetu.\nMarko Selaković, naše gore list koji je angažovan u senior menadžmentu pomenute škole, “pružio” je ruku partnerstva grada Užica i škole, koja će kroz projekat „Iz Užica u svet i nazad“ pokriti kompletne troškove školovanja, smeštaja, prevoz i administrativne troškove, obrazložio je Nemanja Nešić, zamenik gradonačelnika Užica u ostavci.\nOn je istakao da će odabrani kandidati provesti ukupno 16 meseci na studijama i to po četiri meseca u kampusima u Dubaiju, Sidneju i Singapuru, dok će se u poslednjem kvartalu praksirati u nekoj od multi nacionalnih kompanija.\n„Od Užičana koji odu na ovaj program očekujemo da se vrate sa značajnim kontaktima i budu politički i privredni lideri ovog grada“, rekao je Nešić.\nZainteresovani do 23. jula u podne treba da popune prijave koje mogu da preuzmu na zvaničnom sajtu grada Užica ili u kancelariji broj 12 u gradskoj kući\nOd 24. do 26. jula žiri koji će činiti dva predstavnika grada Užica i predstavnik škole obaviće razgovore sa odabranim kandidatima, a pet najboljih polagaće online test Aptitude Test S P Jain.\nOcenjivaće se motivacija za učešće na pozivu, shvatanje poslovnog okruženja i globalih trendova kao i liderske osobine kandidata, istakao je Nemanja Nešić, dodajući da će uz Momira Petrovića (član Gradskog veća za privredu) i Marka Selakovića, predstavnika menadžmenta S P Jain School of Global Menagment, činiti komisiju.\nUkoliko se ovaj projekat pokaže uspešan, obratićemo se školi da nastavimo saradnju. “Naša ambicija je da u perspektivi stvaramo uslove da obrazovane sugrađane šaljemo na slične programe , jer zamislite da za pet godina dobijemo deset stručnjaka koji bi mogli da nadomeste evidentan nedostatak kadrova“, ocenio je Nešić.\n“Svesni smo da će nam biti problem kako da zadržimo ljude koji se vrate sa tom diplomom, jer se za kadrove sa ove i sličnih škola otimaju kompanije širom sveta. Ukoliko ne uspemo u tome, stipendirani će biti u obavezi da uloženi novac vrate u budžet”, kaže on.\nNešić kaže da su gradske službe pre dve godine od svih fakulteta na državnim univerzitetima zatražile da dostave spiskove studenata koji su rođeni u Užicu, kako bi grad napravio bazu podataka.\n“Od nekih smo dobili paušalne, a od nekih kompletne spiskove, dok su se pojedini fakulteti pozvali na Zakon o zaštiti podataka o ličnosti, tako da ne posedujemo objedinjenu listu. Akademski građani su najveći resurs koji jedna lokalna samouprava , naročito u vremenu u kome smo pored demografskog suočeni i sa kadrovskim kvalitativnim padom u gradovima i opštinama u unutrašnjosti”, tvrdi on.


Novi Kolektivni ugovor danas su potpisali generalni direktor NIS-a Kiril Kravčenko i predsednici dva reprezentativna sindikata, Goran Takić ispred JSO NIS a.d. i Milivoje Vojinović ispred JSO „NIS Naftagas“.\nMilivoje Vojinović, v.d. predsednika sindikata JSO „NIS Naftagas“:\n„Zaključivanjem novog Kolektivnog ugovora za NIS a.d. u naredne tri godine stvorena je dobra osnova za stabilne uslove za rad zaposlenih, delovanje Sindikata i poslovanje Kompanije. Sve je to rezultat kompromisa i socijalnog dijaloga koji je u Kompaniji na vrlo visokom nivou, i nadamo se da će tako ostati i nadalje - za vreme primene novog Kolektivnog ugovora.\nNovim Kolektivnim ugovorom sačuvana su i zadržana sva prava iz prethodnog dokumenta i mogli bismo se pohvaliti da i nadalje imamo Kolektivni ugovor među najboljima u Srbiji i okruženju. Posebno nam je bilo važno da se Kolektivni ugovor primenjuje na sve zaposlene u četiri ćerke firme, što predstavlja dodatnu sigurnost za više od 1.500 zaposlenih.\nPreostaje nam da u okviru navedenog socijalnog dijaloga nastojimo da se odredbe Kolektivnog ugovora primenjuju u punom obimu i kapacitetu, u šta ne sumnjamo.“


BMW M modeli osvajaju Srbiju - GARAŽA\nSjajna vest za sve ljubitelje BMW M automobila, da su BMW M3 i BMW M4 stigli u Srbiju, od danas je još veća za „BMW M Power Experience“, program škole dinamične vožnje, koji će od 15. marta biti dostupan u centru NAVAK. Novo poglavlje za BMW M automobile u Srbiji upravo je počelo i to potpisivanjem ekskluzivnog ugovora između kompanije Delta Motors i centra NAVAK, koji donosi BMW M Power Experience , iskustvo u vožnji na trkačkoj stazi u najnovijim BMW M modelima.\nOd samog starta u ponudi će biti individualni treninzi sa ličnim instruktorom tokom kojih će polaznici imati priliku da dožive iskustvo vožnje M modela u bezbednom okruženju gde je moguće u potpunosti otključati sve performanse koje nudi spektakularna BMW M tehnologija. To je nešto čime se ne može pohvaliti nijedna zemlja u našem okruženju i što će sigurno mnoge dovesti da budu gosti Srbije i Beograda. Zajedno sa tim planiraju se i treninzi sa manjim grupama gde je takođe akcenat na ličnom odnosu i procesu usavršavanja vozačkih veština svakog učesnika zasebno. Deo ovih programa biće i ono po čemu su novi M3 i M4 posebni – ocena veštine kontrolisanog zanošenja odnosno drifta kroz rad jedinstvenog Drift Analyser sistema“\nbmw m competition m3 m4 navak\nPrevious post:Peugeot predstavio novi logotip\nNext post:Yaris je evropski automobil godine za 2021.


Grad Sarajevo Archives - Page 4 of 14 - AKOS\nHome > Posts tagged "Grad Sarajevo" (Page 4)\nObilježavanje 25. novembra – Dana državnosti Bosne i Hercegovine, započelo je jutros podizanjem državne zastave na brdu Hum uz intoniranje himne. Svečanosti su prisustvovali članovi Predsjedništva BiH Šefik Džaferović i Željko Komšić, gradonačelnik Sarajeva Abdulah Skaka sa zamjenikom Ivicom Šarićem, predsjedavajući Gradskog vijeća Grada Sarajeva Igor Gavrić i drugi zvaničnici. “Historija BiH\nPreko 350 sarajevskih osnovaca posjetili su danas, u sklopu obilježavanja Dana državnosti BiH, Zemaljski muzej gdje im je pripremljen prigodan program. Osnovci su imali priliku da u pratnji kustosa obiđu zanimljive muzejske postavke, a nakon razgledanja su sa puno ponosa i ljubavi, svojim porukama i čestitkama domovini BiH, ukrasili panoe postavljene\nPovodom 10. godišnjice džudo kluba „Braća Lukač“ i Dana Državnosti BiH U subotu 24. novembra u KSC „Skenderija“ u Sarajevu biće svečano otvoren prvi međunarodni džudo turnir „Kup grada Sarajeva 2018“. Turnir organizuje jedan od najuspješnijih džudo klubova u Bosni i Hercegovini „Braća Lukač“ iz Sarajeva povodom njihove 10. godine od osnivanja\nRodna kuća Safvet-bega Bašagića u Nevesinju bit će pretvorena u muzej – zaključak je sa sastanka kojem su prisustvovali gradonačelnik Sarajeva Abdulah Skaka, premijer KS Adem Zolj, te direktor studentskog doma Islamske zajednice Muamer Tinjak sa saradnicima. Grad Sarajevo bi u skladu s propisima vodio proceduru otkupa rodne kuće Safvet-bega Bašagića


Sjajan debi Stojkovića na golu "šumara" (VIDEO)\nponedeljak, 12 septembar 2016 10:44\nOdličan debi Stojkovića u Čempionšipu\nČuvar mreže fudbalske reprezentacije Srbije Vladimir Stojković odlično je debitovao u dresu Notingem Foresta i pomogao ekipi da osvoji bod na gostovanju Aston Vili u Birmingemu 2:2.\nBivši golman Partizana i Crvene zvezde, iako je primio dva gola na meču, ne snosi krivicu jer je tokom celog meča bio veoma siguran i imao dve-tri odlične intervencije.\nDuel dva nekadašnja prvaka Evrope u 6. kolu Čempionšipa, pred 40000 gledalaca na Vila parku, bio je veoma zanimljiv, a prvi su poveli gosti fantastičnim pogotkom Grka Apostolisa Veliosa u 57. minutu.\nDomaćin je preokrenuo preko Rosa Mekkormaka u 72. i Rudija Gesteda u 74. minutu, da bi bod Notingemu doneo Henri Lesberi u 87. minutu.\nNotingem Forest trenutno zauzima deseto mesto sa isto toliko bodova, dok je Aston Vila na 17. poziciji sa osam bodova.\nImamo 1290 gostiju na mreži


Luka Jović konačno objasnio odlazak iz reprezentacije, šta će sad Tumba da kaže? - Sportske.net\nLuka Jović konačno objasnio odlazak iz reprezentacije, šta će sad Tumba da kaže?\nJedan problem je rešio prvim prvenstvenim golom u dresu Real Madrida, ostao je još jedan...\nGrujić govorio o reprezentaciji i ima samo jedno pitanje za selektora!Slučaj "Jović" nije gotov, oglasio se i FSS!Nezvanično - Ovo je razlog sukoba Jovića i Tumbakovića?Tumba otkrio novi detalj oko Jovića, sve je počelo mnogo ranije?Mitrović uskoro u ''mnogo većem klubu'', a Radonjić?\nReprezentaciju Srbije već za desetak dana očekuje novo okupljanje, a javnost nestrpljivo čeka spisak selektora Ljubiše Tumbakovića.\nRazlog je Luka Jović, koji zbog svojih nesuglasica sa selektorom nije bio pozvan za oktobarske mečeve sa Paragvajem i Litvanijom.\nIstovremeno, Jović je bio pod velikim pritiskom u Real Madridu jer se dugo čekalo na njegov prvi gol u dresu kraljevskog kluba, ali sada bi sve trebalo da bude mnogo lakše posle pogotka protiv Leganesa.\nI iz njegove izjave za današnji ''Žurnal'' jasno je da je mladi srpski napadač sada mnogo bolje raspoložen.\n''Nije bilo lako, dugo sam čekao na gol. Imao sam veliki pritisak, ali bio sam svestan svojih kvaliteta i znao da je samo pitanje vremena kad ću ,,proraditi”. Mogu slobodno da kažem da me je motivisala, pre svega želja da pokažem da čelnici najvećeg kluba na svetu nisu pogrešili što su me doveli'', objasnio je Luka i istakao podršku porodice koju je sve vreme imao, a gol je posvetio sinu Davidu.\nKada su u pitanju pomenuti problemi u reprezentaciji, koje bi ovih dana trebalo da reši u razgovoru sa selektorom, bar se nadamo, Jović naglašava da ni na koga nije ljut, da je svestan da je Mitrović u odličnoj formi i da zaslužuje mesto prvog špica, ali ono što mu je selektor najviše zamerio jeste napuštanje reprezentacije pred meč sa Luksemburgom u septembru.\nJović za to ima objašnjenje i ponovo prebacuje loptu u selektorovo dvorište.\n''Za moj status u reprezentaciji Srbije morate da pitate selektora Tumbakovića. A, što se tiče mog odlaska iz reprezentacije pred putovanje u Luksemburg oko koga se mnogo polemisalo, kazaću da je lekar našeg tima utvrdio povredu zbog koje sam išao privatno na terapije. Da se razumemo, ne mora svaka povreda da bude teška i da zahteva pauzu od mesec dana'', zaključio je Jović.\nU svakom slučaju, Tumbaković je na potezu narednih dana, a iz njegovog spiska biće jasno da li je ''slučaj Jović'' konačno rešen, ili će se ovo njihovo nadmudrivanje produžiti.


NIKE predstavlja prve patike sa 3D štampanim elementima - Muški magazin - trendovi, fitness, lifestyle, saveti, devojke... `\nNIKE predstavlja prve patike sa 3D štampanim elementima\nSportista Eliud Kipčoge nosio je par NIKE patika sa 3D štampanim gornjim delom, kada je učestvovao na londonskom maratonu prošlog vikenda…\nKompanija Nike predstavila je ove patike, za koje tvrde da su prve patike za trčanje na svetu sa 3D štampanim gornjištem, tokom specijalnog događaja u Londonu. Gornjište patike obično se pravi od tkanine, a u ovom slučajnu kreirano je od materijala nazvanog Flyprint, do kog se dolazi kroz proces poznat kao solid deposit modeling. Plastično punjenje dolazi sa kalema, topi se i ređa u slojeve, kako bi se oblikovala forma patike.\nIako je Adidas otkrio svoju prvu 3D štampanu ponudu pre dve godine, kompanija Nike tvrdi da je ovo prvi put u svetu, da je za izradu gornjišta korišćena ova tehnologija. Inače, ove patike su rezultat saradnje sa Eliudom Kipčogeom, koji je inače pokušao da obori rekord maratonskog vremena manjeg od dva sata, noseći specijalno kreirane Nike Zoom Vaporfly Elite patike.\nKipčoge je izgubio ovaj izazov za samo 25 sekundi, pa je kompanija Nike odlučila da radi sa njim, kako bi mu pomogli da poboljša svoje vreme za ovogodišnji događaj.\nNjegov glavni komentar vezan za patike bio je da njihovo gornjište upija vodu, što ih čini težim kako vreme prolazi. Pored toga, on je izjavio da su Vaporfly Elite savršene patike, što je Nike navelo da eksperimentiše sa 3D modeliranjem, na kom su radili preko deset godina.\n“Proces brzog rešavanja Kipčogeovih problema počeo je početkom ove godine. Dizajneri su brzinski dospeli do faze prototipa, gde su prošli kroz hiljade mogućnosti dok nisu došli do nekoliko krajnjih varijacija za svaki prototip”, kažu iz kompanije Nike.\nPrva varijacija je i dalje imala probleme na koje im je Kipčoge ukazao, pa su dizajneri brzo uneli nove izmene i poslali mu novi model. Kipčoge ih je isprobao i odobrio, a potom ih je nosio na londonskom maratonu održanom prošlog vikenda.\nPROČITAJTE SLEDEĆI TEKST: Fila ponovo lansira svoju Mindblower liniju u 47 izdanja


01:50: PM četvrtak 26 maja, 2022\nPosted on 5. jula 2021. at 8. jula 2021. by Ist Media\nKako su saopštili iz kompanije Serbia Zijin Mining, predviđeni kapacitet proizvodnje ovog rudnika su 3,3 miliona tona godišnje. Period izgradnje iznosi 2,5 godine, a životni vek rudnika 13 godina – poručuju iz Ziđina, napominjući da su trenutno fokusirani na razvoj Gornje zone rudnika u okviru koje će se proizvoditi bakar i zlato.\nZa gornju zonu procenjena količina metala bakra je 1,21 milion tona, dok je količina metala zlata 76 tona, navode iz kompanije.\nPomoćnik ministra rudarstva i energetike Dejan Milijanović, kazao je ranije tokom ove nedelje da će prvi održivi rudnik biti upravo Čukaru Peki i izrazio nadu da će biti još takvih rudnika.\nNaglasio je da veruje da Srbija raspolaže značajnim resursima kada je reč o metalnim i nemetalnim mineralnim sirovinama i da to prirodno bogatstvo treba da čuva i koristi na održiv način.\nVerujem da možemo da pokažemo da je u Srbiji moguće da se razvija rudarstvo koje je održivo i odgovorno prema životnoj sredini, istakao je Milijanović.\nNa pitanje u kojoj meri će pažnja biti posvećena ekologiji, iz Ziđina poručuju da su posvećeni izgradnji fabrika u vrtnom stilu i zelenih rudnika, vodeći se principima „najviših standarda i najstrožih zahteva“.\nDo sada je u objekte zaštite životne sredine uloženo oko 34 miliona evra, ističu iz ove kineske kompanije.\nIstiču da od juna njihova kompanija ima 438 zaposlenih, od kojih je 359 zaposlenih iz lokalne zajednice (oko 82 odsto).\nOčekuje se da će ukupan broj zaposlenih dostići 1.235 nakon rada na projektu Gornja zona. Naš plan je da većinu radnih mesta pružimo lokalnom stanovništvu, dostižući 90% – najavljuje kineska kompanija.\nSem zaposlenih u njihovoj kompaniji, tu su i podizvođači, uključujući lokalne kompanije – Inkop, Transkop i Kalubra, te kineske kompanije Honda, JCHX, Tiejiuju i Jinshan.\nNakon izgradnje infrastrukturnih objekata, većina podizvođača i njegovih radnika će završiti radove i napustiti rudnik, kažu u Ziđinu.\nUkupna vrednost investicija na projektu Čukaru Peki iznosi 474 miliona evra, saopšteno je iz Ministarstva rudarstva i energetike.\nOtvaranjem ovog rudnika, koje je planirano u poslednjem kvartalu 2021. godine, Srbija će postati drugi proizvođač bakra u Evropi, posle Poljske, a njeno učešće u proizvodnji ove rude povećaće se sa sadašnjih pet na 18% – zaključuju u resornom ministarstvu.


Nazvana "Luk" po Luk Skajvokeru, ova robotska ruka može da kontroliše veoma delikatne predmete kao što su grožđe ili čak jaja. Njom korisnik može da upravlja električnim alatom, ali ona i dozvoljava stisak potreban za penjanje uz zid.\nNosilac može da kontroliše ovaj elektronski ud - napravljen od strane kompanije DEKA - toliko precizno da je čak moguće da ispije vodu iz flaše. Ovo je veoma zahtevan zadatak zbog klizavosti flaše i potrebne koordinacije ruke i oka.\nOvaj robotski uda je kontrolisan kao kompleksa video igrica uz pomoć raznih inputa, uključujući signale mišića iz preostalog dela amputirane ruke i ramena ili jastučića koji se nalaze pod stopalom korisnika.\nSve ovo dozvoljava veoma preciznu kontrolu, ali ceo proces korišćenja i učenja kontrole ove tehnologije može biti veoma težak.\nKompanija DEKA takođe radi na robotskoj ruci koju će kontrolisati direktno mozak korisnika.\nOvakve tehnologije se najčešće testiraju na ratnim veteranima koji su udove izgubili u Avganistanu i Iraku.


Tramp na samitu NATO: Nemačku kontrolišu Rusi - BBC News na srpskom\nNatpis na slici „Šta ti imaš s Putinom?" - Angela Merkel i Donald Tramp\nPredsednik SAD Donald Tramp je danas na samitu NATO u Briselu izjavio da Rusija „potpuno kontroliše Nemačku" i time podriva NATO.\n„Rusija potpuno kontroliše Nemačku jer od Rusije dobijaju skoro 70 odsto prirodnog gasa, a sad imaju i novi gasovod, a vi tvrdite da je to u redu", rekao je nakon radnog doručka sa generalnim sekretarom NATO Jensom Stoltenbergom uoči današnjeg samita u Briselu.\n„E, ja mislim da to nije u redu i da je jako loše za NATO", dodao je on.\nTramp je uoči sastanka oštro kritikovao EU zbog trgovine, a NATO saveznike da ne troše dovoljno na odbranu.\nNatpis na slici „Draga Ameriko.." Predsednik Saveta EU Donald Tusk\nDobio je podjednako oštar odgovor od predsednika Saveta EU Donalda Tuska, koji je prozvao Trampa što „skoro svakodnevno" kritikuje Evropu.\n„Draga Ameriko, čuvaj saveznike, na kraju krajeva nemaš ih mnogo", poručio jer on.\nDodao je da EU troši na odbranu više nego Rusija, i skoro isto onoliko kao Kina.\nRekao je i da SAD nemaju i neće imati boljeg saveznika od EU i podsetio da su se vojnici iz EU borili i ginulu u Avganistanu posle napada na SAD 11.septembra 2001.\nTramp je najavio da bi moglo da se desi da će razgovori sa NATO liderima biti teži nego susret sa ruskim predsednikom Vladimirom Putinom, s kim treba da se sretne sledećeg ponedeljka u Helsinkiju.\nU čemu je problem oko troškova odbrane?\nNatpis na slici „Odsad ništa za džabe" - Tramp sa generalnim sekretarom NATO Jensom Stoltenbergom\nTramp je rekao da NATO saveznici „iskorišćavaju" SAD, jer većina ne ulaže dogovorenih dva odsto budžeta u odbranu, što po planu treba da urade do 2024.\nSAD trenutno odvajaju oko 3,5 odsto svog BDP na odbranu i pokrivaju nešto više od petine tekućih troškova NATO, ali evropski zvaničnici kažu da SAD troše samo 15 odsto budžeta za odbranu na NATO i evropske operacije.\nŠta brine NATO članice?\nI Trampovi prethodnici na čelu SAD su pritiskali evropske saveznike da troše više na vojsku, ali neke članice NATO su zabrinuteda bi Trampovi grubi zahtevi mogli da podriju moral, što bi išlo u prilog ruskom predsedniku Vladimiru Putinu, koga optužuju da želi da destabiliziuje Zapad.\nNeki se pitaju ima li NATO uopšte budućnost, a nemačka kancelarka Angela Merkel je ukazala da Evropa ubuduće možda neće moći da računa na SAD kao saveznika.\nUprkos svemu nabrojanom, američki zvaničnici su u rekli za agenciju Rojters da se očekuje da će predsednik potvrditi podršku SAD članu 5 NATO, kojim se napad na bilo koju članicu definiše kao napad na sve.\nNatpis na slici „Najlakše je s Putinom", kaže Donald Tramp\nNakon samita u sredu, Tramp će provesti četiri dana u državnoj poseti Velikoj Britaniji, a zatim će se u Helsinkiju sresti sa Putinom.\n„Dakle, imam NATO, imam Britaniju koja je trenutno u nekom previranju i imam Putina", rekao je Tramp novinarima uoči leta za Brisel. „Da budem iskren, sa Putinom će mi možda biti lakše nego sa svima njima. Ko bi to rekao?".\nPredsednik Saveta EU Tusk je u vezi sa tim sastankom rekao da je „uvek važno znati ko vam je strateški prijatelj, a ko strateški problem".\nKakve veze ima spor unutar NATO sa EU?\nTramp je povezao pitanje troškova za odbranu sa trgovinskim deficitom koji SAD ima sa EU žaleći se da „američki radnici, farmeri i kompanije praktično ne mogu da posluju u Evropi, a Evropljani još traže od nas da ih branimo kroz NATO".\nEU je na prvom mestu kao meta američkog izvoza, čija je vrednost 2016. (po poslednjim dostupnim finansijskim izveštajima) dostigla 501 milijardu dolara u robi i uslugama.\nIstovremeno je, prema zvaničnim podacima, EU izvoz u SAD je „težak" 592 milijarde, što ostavlja deficit u iznosu od 91 milijarde dolara.\nSAD su prošlog meseca uvele carine na aluminijum i čelik iz EU, Meksika, Kanade i drugih savezničkih zemalja. EU je uzvratila carinama na američke motocikle i sok od pomorandže.


Broj zaposlenih u FBiH vratio se na predpandemijsko razdoblje\nUtorak, 28 Prosinac 2021 10:52\nPrema podacima Porezne uprave Federacije Bosne i Hercegovine objavljenim 24.12.2021, broj zaposlenih osoba u Federaciji Bosne i Hercegovine je na datum 20.12.2021. dostigao brojku od 534.166, izjavio je savjetnik u Uredu premijera FBiH Nadir Jahić.\nTime je dosegnut i premašen broj zaposlenih osoba koji je bio registriran kod Porezne uprave na datum 16.03.2020., kada je u Federaciji Bosne i Hercegovine proglašeno stanje prirodne nesreće usljed pandemije COVID-19 i koji je tada iznosio 534.076.\nNakon proglašenja stanja prirodne nesreće, inicijalno, broj zaposlenih u Federaciji Bosne i Hercegovine se smanjio za 26.459 i oda tada se postupno oporavljao paralelno s oporavkom ekonomije Federacije Bosne i Hercegovine, posebno s oporavkom i ekpanzijom industrijske proizvodnje i izvoza, kazao je Jahić. (Fena)\nUspostavljeni kontakti na konferenciji "Prvih 300"; U budućnosti bi moglo biti nešto\nPoslodavci i sindikalci: Hitno povećanje svih plaća u Federaciji


Iz ove perspektive pomalo romantična priča o srpskom snu u najkvalitetnijem košarkaškom takmičenju možda dobije svoj dugo čekani nastavak, ovog puta sa drugim protagonistima.\nDivac je u Sakramento stigao kao već afirmisani NBA profesionalac koji je godinama bio jedna od najomiljenijih ličnosti Kalifornije, što je uostalom ostao i do današnjih dana. Od 1998. godine je zajedno nastupao sa Stojakovićem, koji je u najkvalitetniju ligu sveta stigao iz Grčke gde je branio boje PAOK-a.\nPolako su stasavali i povećavali broj pobeda tokom sezona, a kulminacija je usledila 2002. godine kada je pitanje najboljeg na Zapadu rešeno između dve kalifornijske ekipe.\nBogdan Bogdanović je prethodne sezone oduševljavao navijače\nPre nego što pažnju posvetimo legendardnim duelima sa Los Anđeles Lejkersima treba pobrojati neke igrače koji su bili deo te ekipe. Najomiljeniji Turčin u našoj zemlji "brat Hido" Turkoglu, Kris Veber jedan od najboljih igrača početkom veka, Majk Bibi koji je danas uplovio u vode bodibildinga, te Bobi Džekson koji je bio po mnogima najbolji šesti igrač u to vreme.\nLegendarni Dag Kristi kao defanzivni specijalac, Skot Polard koji je koristio minute kada se naš centar odmarao i jedan od članova čuvene porodice Valas, Džerald, igrači su koje poznaju gotovo svi u našoj zemlji. Ben i Rašid su osim po dugačkom jeziku, tučama i velikom broju tehničkih grešaka, tokom karijere ostali upamćeni po tituli koju su osvojili sa Detroitom 2004. godine.\nNajvažnijih sedam duela ove generacije su stali u period od 18. maja do 2. juna. Možda je prelomni trenutak bio kada je Robert Ori postigao neverovatnu trojku nakon jedne ničije lopte koju Veber nije uspeo da stigne da ga izblokira. Nakon te trojke su "jezeraši" slavili poenom prednosti i u tom trenutklu izjednačili odnos u pobedama na 2:2. Ori je svoje ime izgradio ovakvim partijama i koševima u poslednjim trenucima, iako je tokom sezone igrao na nivou igrača koji u ligi beleži manje od četvrtine na parketu.\nZavršni sedmi meč je pratila gotovo svaka kuća ili stan naše zemlje, a niko se nije žalio zbog toga što se mečevi počinju par sati nakon pomoći, a završavaju nakon izlaska sunca. U završnom meču serije su "naši kraljevi" imali prednost domaćeg terena, ali su ipak Šekil O'Nil (35 poena) i Kobi Brajant (30 poena) po treći put stigli do finala lige koju su kasnije i osvojili. Interesantno da su naši igrači vodili direktnu borbu sa dvojicom igrača koji su u tom trenutku dominirali NBA ligom i danas su među 50 najboljih u istoriji ovog takmičenja.\nDivac je u ovom trenutku generalni menadžer Kingsa, a njegov asistent je Stojaković. U klubu se iz ove generacije nalazi i Džekson koji je zadužen za razvoj igrača, te će sarađivati sa Nemanjom Bjelicom i Bogdanom Bogdanovićem kako bi i oni beležili rezultate koje su imali prethodnici.\nBjelica je u NBA stigao 2015 godine od kada je nosio dres Minesote Timbervulfsa, ali nije dobio dovoljno slobode i minuta u igru koje bi trebao da ima u novom klubu. Sa druge strane se Bogdanović i kao novajlija nametnuo sjajnim partijama, beleživši blizu 12 poena po meču uz skoro tri skoka i nešto više od tri asistencije. Dva košarkaša su već ranije delila svlačionicu u sezoni 2014/15 kada su nosili dres Fenerbahčea. Tada su sjajnim igrama predvodili klub, a s obzirom da su saradnju nastavili i u reprezentativnom dresu, nema sumnje da prilagođavanje neće biti veliki problem.\nNavijači "kraljeva" se nadaju da će njih dvojica uspeti da sezonu produže na više od 82 meča, što bi značilo njihovo učešće u plejofu, u svakom slučaju ovim potezom je Sakramento skrenuo na sebe pažnju čitavog Balkana.


Premijer Albanije traži od Evrope da ubedi opoziciju da izadje na izbore\nBeta 15. aprila 2017. 19:20\nVladajuća levičarska koalicija albanskog premijera Edija Rame saopštila je danas da će zatražiti od evropskih partija desnog centra, čiji je član i albanska opozicija, da je ubedi da počnu pregovore i učestvuju na parlamentarnim izborima.\nAlbanski premijer iz vodeće Socijalističke partije i predsednik Parlamenta Ilir Meta iz Socijalističkog pokreta za integraciju rekli su da će zatražiti pomoć Evropske narodne partije (EPP) i komesara EU za proširenje Johanesa Hana.\nOpozicija predvodjena Demokratskom strankom, saopštila je da će bojkotovati parlamentarne izbore 18. juna, ako Rama ne podnese ostavku i ne pristane na formiranje prelazne vlade da bi se time omogućilo da izbori budu fer i demokratski.\nOpozicija je odbila pregovore s Vladom koju je optužila da će „novcem od droge“ namestiti izbore.\nPristalice opozicije od sredine februara neprekidno blokiraju glavni bulevar u Tirani, gde su postavile šator.


Anti-šok terapija za Violu fon Kramon – Međunarodni Institut za Bezbednost\nAnti-šok terapija za Violu fon Kramon\n27 априла, 2021 Vesti\nViola fon Kramon, izvestilac Evropskog parlamenta za Kosovo, bila je šokirana time što je kosovski premijer Albin Kurti glasao u Tirani na albanskim parlamentarnim izborima. “Ne mogu da razumem o čemu se tu radi… Neprihvatljivo, bar za mene” – objavila je na tviteru nemačka poslanica u Evropskom parlamentu, i to ne bilo koja, već ona koja treba da poznaje Kosovo bolje od svih ostalih kolega. Ipak, ona je iskreno zapanjena Kurtijevim potezom, bez sumnje je od njega očekivala nešto sasvim drugo.\nA očekivala je da slika bude idilična, baš onakva kakvu su u dalekim evropskim prestonicama projektovali u vezi sa dolaskom Kurtija na vlast. Očekivali su socijaldemokratu, Evropejca, borca protiv korupcije i prvog lidera u Prištini koji nema ratnu prošlost. Tako su ga sami sebi predstavljali. A dobili su populistu, anti-sistemskog vođu i ostrašćenog nacionalistu koji bi da obnavlja projekte nacionalnog ujedinjenja iz 19. veka. Viola fon Kramon ima ogroman entuzijazam za Kosovo, svoju dužnost izvestioca shvata i kao lobistički posao za Kosovo (po sopstvenim rečima), ali očigledno nije nimalo pripremljena za taj posao, jer je dopustila da bude iznenađena što Albin Kurti, kao premijer, glasa u drugoj državi, za parlament te druge države.\nAlbin Kurti ne samo da je glasao na albanskim izborima, već je njegov pokret Samoopredeljenje istakao trojicu kandidata za poslanike u parlamentu u Tirani. Na taj način on je otišao korak dalje od “običnog” Albanca koji ima državljanstvo Republike Albanije, pa samim tim ima pravo i da glasa na tamošnjim izborima. Činjenica da je na nedeljnim izborima u Albaniji učestvovao sa tri kandidata svog, kosovskog pokreta Samoopredeljenje, jasno govori da Albin Kurti shvata Kosovo i Albaniju kao jedan politički prostor, ne samo etnički.\nKurtijeva prekogranična izborna aktivnost, nažalost, nije jedinstvena na Balkanu, iako je najambicioznija i najotvorenija. I drugi politički lideri u regionu koriste državljanstvo drugih zemalja da ostvare biračko pravo van granica država u kojima obavljaju visoke funkcije. Milorad Dodik je, na primer, u svojstvu jedne trećine šefa države Bosne i Hercegovine, prošlog juna glasao na parlamentarnim izborima u Srbiji. Glasao je tada u srpskom generalnom konzulatu u Banjaluci i to je bio treći put da je iskoristio svoje biračko pravo na srpskim izborima. Ne vidi u tome ništa loše, ni čudno, kaže da samo koristi pravo koje proističe iz državljanstva Republike Srbije, koje je stekao. I lideri bosansko-hercegovačkih Hrvata već dugo glasaju preko državne granice, pa je tako njihov lider Dragan Čović prošle godine glasao i na predsedničkim i na parlamentarnim izborima u Hrvatskoj.\nDvojno državljanstvo, kao raširena demokratska tekovina u Evropi, nikako ne bi smelo da bude uskraćeno političarima, jer bi na taj način bez razloga bili diskriminisani u odnosu na ostale građane. Međutim, ne može se tolerisati zloupotreba tog građanskog prava, onako kako to rade pojedini na Balkanu, među kojima je Albin Kurti samo najnoviji i najdrastičniji primer. Njihovi potezi da, kao političari iz “dijaspore” glasaju, pa čak i da se kandiduju, u državama maticama, ne može imati nikakvo opravdanje u tome da imaju dvojno državljanstvo. To njihovo pravo mora imati manju snagu od njihove političke odgovornosti prema državi (teritoriji) u kojoj su se izborili za visoke funkcije, na kojima predstavljaju veliki broj ljudi koji su za njih glasali.\nNjihovo favorizovanje etničkog u odnosu na političko, dovoljno govori o glavnom cilju njihovih politika, a to nije ni socijaldemokratija, ni borba protiv korupcije, ni ekonomski razvoj, već – nacionalna stvar. Na istoj liniji je i ideja nove vlade u Podgorici da olakša uslove za dobijanje državljanstva Crne Gore, jer se tim zakonom želi promena “krvne slike” biračkog tela, uvođenjem velikog broja sadašnjih državljana Srbije, crnogorskog porekla, u državljanstvo, pa i u biračke spiskove Crne Gore.\nDržave “matice” nisu krive što njihovi sunarodnici iz susedstva, a uz to i političari na državnim funkcijama, dolaze u konzulate i prelaze granicu da obave biračku dužnost. Vlada Edija Rame ne može sprečiti Kurtija da dođe u Tiranu, kao što ni Aleksandar Vučić ne može sprečiti Dodika da glasa u Srbiji. Oni su državljani Albanije, odnosno Srbije. U tome ih može sprečiti samo njihova sopstvena odgovornost prema biračima koji su ih doveli na visoke funkcije. A to nisu birači u “maticama”. Oni tu odgovornost očigledno nemaju i zato imamo ove političke turiste, koji svojim glasanjem u matici, a ustvari u inostranstu, demonstriraju svoje pretenzije na političko pa i državno ujedinjenje.\nZato ne iznenađuje što je nedavni “non paper” o promeni granica na Balkanu naišao na tako plodno tlo, jer iza lidera koji glasaju i tamo i ovde stoje na stotine hiljada birača širom Balkana. Kartografija, nacionalna ujedinjenja, velika ova i velika ona država njihov su omiljeni a možda i jedini politički koncept za koji su zainteresovani. Ustvari, reč je o populistima desnog spektra, koji osim nacionalnih zastava i mapa nemaju drugu politiku, a na Balkanu je to, nažalost, i dalje dovoljno da se bude neka vlast.\nViola fon Kramon nije jedina Evropljanka u stanju šoka posle Kurtijevog glasanja u Tirani. Umesto što se šokira i što ne može da shvati šta se dešava, i ona, ali i sve njene kolege u Evropskom parlamentu, u Komisiji, u svim drugim evropskim institucijama mogli bi vrlo lako da preduprede slične stresne situacije u budućnosti. Dovoljno je da “ohlade” saradnju sa ovim liderima-selicama, pa i sa njihovim vladama i političkim partijama, jer iz saradnje sa njima ne može da proistekne nikakav evropski pomak. Oni, jednostavno, nisu zainteresovani za tu priču, to jasno i govore i pokazuju svojim gestovima. Glasanjem u inostranstvu, na primer. Oni nisu “tržište” za ideje i vrednosti Evropske unije, oni žele nešto poput “non papera” i za njegovo ostvarenje su više nego zainteresovani.\nTo nije društvo koje EU želi za sebe, bez obzira da li su u Banjaluci, Prištini, Podgorici ili Mostaru. To društvo je na oku nekih drugih pretendenata na uticaj na Balkanu, a oni su daleko od Brisela, Berlina i Pariza. Balkan koji bi oni želeli da vide je region u kojem se iza Kurtija, Dodika, Čovića, Krivokapića i sličnih gomilaju milioni pristalica, koji jedni druge gledaju kao krvne neprijatelje i vrebaju priliku da prvi napadnu. Baš kao pre tridesetak godina kada su mape i etničke pripadnosti takođe bile u političkoj modi.\nZato je i za EU i za Balkan dobro da Viola fon Kramon i sve njene kolege koje se bave Balkanom, što pre izađu iz stanja šoka, da se priberu i okrenu poslu sa onima na Balkanu sa kojima je posao moguć. Njih je, na sreću, i dalje više i njihova podrška je i dalje velika. To, međutim, ne mora da potraje, naročito ako u Briselu budu nastavili da se šokiraju gestovima nacionalista, a da u isto vreme kinje svoje prirodne partnere na Balkanu da nisu dovoljno Evropljani. To je pravi put da od Balkana naprave nešto poput karte iz “non papera”, naravno po cenama iz 90-tih godina.\nPrevious Previous post: Uspeo trik sa “non-paperom”\nNext Next post: Visoka cena balkanskih kohabitacija


Kimov ministar najavljuje novo testiranje hidrogenske bombe - Vijesti 24.ba Kimov ministar najavljuje novo testiranje hidrogenske bombe - Vijesti 24.ba\nKimov ministar najavljuje novo testiranje hidrogenske bombe\nTanjug Sep 22, 2017\nPJONGJANG – Sjevernokorejski ministar spoljnih poslova Ri Jong Ho izjavio je da bi ta zemlja mogla da testira hidrogensku bombu u Tihom okeanu, nakon što je američki predsjednik Donald Tramp obećao da će uništiti Sjevernu Koreju, a sjevernokorejski lider kazao za Trampa da je “mentalno poremećen”.\nRi je kazao da “ne zna tačne misli” Kim Džong una, nakon što su ga novinari u Njujorku pitali šta je tačno mislio sjevernokorejski lider pod “najvišim nivoom kontramera u istoriji”, prenosi Reuters.\nKim Džong Un je, reagujući na najnoviju prijetnju predsjednika SAD Donalda Trampa da će “potpuno uništiti” Sjevernu Koreju kazao da će ta zemlja razmotriti “najviši nivo tvrdih kontramera u istoriji” protiv SAD.\nKim je Trampa nazvao “poremećenim”, a njegove izjave “najžešćom objavom rata u istoriji”.\nOn je dodao da Trampov govor u UN potvrđuje da je nuklearni program Pjongjanga bio “ispravan put”. “Njegove opaske su me uvjerile, a ne zastrašile ili zaustavile, da je put koji sam izabrao pravilan i da ga moram slijediti do kraja”, naveo je Kim u saopštenju koje je prenijela zvanična sjevernokorejska agencija KCNA.\nPriština: Vožnjom na biciklima obeležen Međunarodni dan bez automobila\nVijeće ministara BiH sutra o novom tekstu pravilnika o policijskim odorama


Razumevanja izvora rezultata - SharePoint\nRazumevanja izvora rezultata\nSharePoint Online SharePoint Foundation 2013 SharePoint Server 2013 Enterprise SharePoint Server 2013 centralna administracija SharePoint Server 2013 SharePoint Online centar administracije SharePoint Online kojim upravlja 21Vianet SharePoint Online Small Business Još... Manje\nU sistemu SharePoint Server 2010 spoljne lokacije i opsezi su predstavljali načine za ograničavanje pretraga na određeni skup sadržaja ili podskup rezultata pretrage. U sistemu SharePoint Server 2013 izvori rezultata pružaju tu funkcionalnost.\nVi kreirate i koristite izvor rezultata da biste naveli lokaciju sa koje želite da dobijate rezultate pretrage i da biste naveli protokol za dobijanje tih rezultata. U sistemu SharePoint Server 2010 navodili ste lokaciju i protokol kreiranjem spoljne lokacije i mogli ste da navedete protokol kao što je lokalni SharePoint indeks, FAST Search Server 2010 for SharePoint indeks ili OpenSearch. Za razliku od sistema SharePoint Server 2010 za protokol (koji se zove Tip izvora) u sistemu SharePoint Server 2013 možete navesti lokalni SharePoint indeks, udaljeni SharePoint indeks, OpenSearch ili Microsoft Exchange Server indeks. Ako navedete udaljeni SharePoint indeks kao tip izvora, ne morate da obezbedite prilagođeni kôd da biste rukovodili potvrdom identiteta kao što ste to morali da radite u sistemu SharePoint Server 2010.\nU izvoru rezultata, možete ograničiti upite na podskup sadržaja korišćenjem transformacije upita. Na primer, unapred definisani izvor rezultata „Lokalni video rezultati“ koristi transformaciju upita da bi dao samo video rezultate iz lokalnog SharePoint indeksa. U sistemu SharePoint Server 2010, ovu vrstu ograničavanja upita ste konfigurisali uz pomoći opsega rezultata.\nNa stranici rezultata pretrage rezultate za upite na određenom izvoru rezultata možete pokazati na nekoliko načina, kao na primer u bloku rezultata ili u namenskom veb segmentu.\nU sistemu SharePoint Server 2010 samo je administrator aplikacije usluge pretrage mogao da upravlja sa spoljnim lokacijama i konfiguriše ih. Suprotno tome u sistemu SharePoint Server 2013 administratori kolekcije lokacija, vlasnici lokacija i dizajneri lokacija mogu takođe da kreiraju i konfigurišu izvore rezultata da bi ispunili sopstvene zahteve pa ne moraju da se oslanjaju na administratore aplikacije usluge pretrage.\nSharePoint Server 2013: Podešavanje izvora rezultata pretrage u sistemu SharePoint Server 2013 (TechNet)


Petković: Protesti ostaju, problem sa Rio Tintom se ne može rešiti na oruk\nVesti Autor:N1 Beograd19. jan. 202213:52 > 14:549 komentara\nMarijana Petković iz udruženja Ne damo Jadar kaže da, bez obzira na poslednje izjave premijerke Ane Brnabić da će vlada poništiti sve ugovore sa Rio Tintom i, najnoviju koju su preneli neki mediji, da će u petak objaviti da ta rudarska kompanija napušta Srbiju, blokade u subotu ostaju, ali da će se, u slučaju da vlada na sutrašnjoj redovnoj sednici odluči da povuče Uredbu o utvrđivanju Prostornog plana područja posebne namene za realizaciju projekta eksploatacije i prerade jadarita u Jadru, "verovatno pretvoriti samo u protest i verovatno ćemo se povući sa ulice".\nDodaje da je istina da su i oni dobili informaciju o tome da će premijerka u petak objaviti da Rio Tinto napušta Srbiju, ali kaže „nama je to svejedno, problem nije rešiv na oruk“.\nManojlović: Dva zahteva na protestu, ne postoje uslovi za prikupljanje potpisa\n19. jan. 2022 64\nNa pitanje koliko su te informacije pouzdane i da li će uticati na održavanje protesta u subotu, Petković kaže da zna da je sutra sednica vlade, „a da li hoće ili neće, ne možemo nikome da ulazimo u glavu“.\n„Protesta i blokada će biti i dalje dok se stvar ne bude iščistila. Dok sve ne budemo vratili u prvobitno stanje mi ne možemo da se smirimo, ne možemo te probleme da ostavljamo bilo kome da ih ovde rešava“, poručuje Petković.\nNa pitanje da li će se pridružiti najavljenom protestu inicijative Kreni-Promeni koja je za sutra najavila protest ispred Predsedništva Srbije, ona u N1 Studio Live podseća da je sutra slava Sveti Jovan, „ljudi slave i to nam je najveći problem, što se nas tiče svaki vid protesta protiv ovog što nas je zadesilo je skroz u redu“.\nA na to kako tumače najnovije izjave premijerke, kaže „kao i do sada, ovo je sve jedna igra rečima, nas ne zanimaju reči, već konkretna dela“.\n„Ako vlada usvoji povlačenje sporne uredbe, mi takođe moramo priču nastaviti dalje. To je samo jedan korak u razrešavanju problema na terenu. Jer, i kad se Rio Tinto povuče, šta ćemo sa cevima u polju, sa kontrolom bušotina u polju, jedino ako ne misle da mi to radimo“, poručuje Petković.\nDodaje da je „mnogo tu problema da bismo se mi svaki dan bavili time šta će ko da kaže, rudnik nećemo, povucite spornu uredbu, neka se oglasi Ustavni sud, iznesite papire na sto, ko ih je doveo imenom i prezimenom, ko je od tih još u vladi i gura taj projekat“.\n„Nemamo nijednog momenta razloga da stanemo u ovoj priči“, poručuje ona i dodaje da su trenutno u vladi oni koji su doveli Rio Tinto – „hoćemo da znamo ko je taj tako moćan da se njihova imena ne smeju reći“.\n„Ako je neko dužan da objasni ovom narodu šta je problem, to je svakako vlada, ne kažemo mi da je vlada dovela Rio Tinto, ali mu je dozvolila da se ovde odomaći poprilično“, ističe Petković.\nA kako tumači izjavu Brnabić da će vlada sačekati da Rio Tintu isteknu sve dozvole, ona smatra da je to taktika.\n„Definitivno jeste, jer onog momenta kada je ovde na terenu izbio problem sa Rio Tintom, kada smo mi pitali zašto ništa ne raste, zašto je voda crvena, niko se nije oglasio. Mi smo shvatili da država neće da utvrđuje štetu, da ovo sve hoće da gurne pod tepih“, ocenjuje Petković.\nIzjave o proterivanju Rio Tinta – smirivanje strasti pred izbore\nSmatra i da su trenutne izjave o proterivanju Rio Tinta samo smirivanje strasti pred izbore.\n„Mi nećemo ućutati ni posle izbora, guraćemo naš problem, jer mi ovde živimo sa našom decom. Nije ovo pitanje politike, već zdravlja“, zaključuje Petković.\nIstiče da je ukidanje sporne uredbe ključno, a kad se ona povuče treba videti šta dalje.\n„Mi smo se samo jedno jutro probudili na građevinskom zemljištu, niko nas ništa nije pitao, i tu neko mora da podnese odgovornost. I kad smo krenuli u borbu znali smo da se ništa sa Rio Tintom neće rešiti na oruk, to je proces, i spremni smo na tu borbu koliko god bude trajala“, poručuje Petković.\nA da li se slaže sa zahtevom Sava Manojlovića i inicijative Kreni-Promeni da se uvede moratorijum od 20 godina na iskopavanja litijuma i bora ili, pak, sa onima koji su za trajnu zabranu, ona kaže da kada su krenuli u celu priču tražili su trajnu obustavu, „i tako će i ostati što se nas tiče“.\n„Svi moratorijumi nama ne znače ništa, pa šta smo do sad radili?! Da ovaj problem ostavimo svojoj deci?!“, ukazuje Petković.\nUpitan kako tumači izjavu premijerke da ništa neće raditi bez konsultacija sa meštanima, ona navodi da sa „meštanima nema razgovora, mi smo svoje rekli i nama je mnogo žao što sa nama stvarno niko neće moći da pravi kompromise“.\nPogledajte kompletno gostovanje Marijane Petković u emisiji N1 Studio Live:\nblokadejadarKreni-PromeniMarijana Petkovićprotestirio tintoSavo Manojlović


Nacionalni PAR Monitor – Crna Gora – Institut alternativa\nInstitut alternativa » Publikacije » Nacionalni PAR Monitor – Crna Gora\nObjavljeno 24. 12. 2018. 04. 06. 2019.\nNacionalni PAR Monitor – Crna Gora\nReforma javne uprave se već duže od decenije sprovodi u zemljama Zapadnog Balkana uz različite stepene uspjeha. Od 2014. godine, reforma javne uprave je priznata kao jedna od ključnih oblasti u procesu evropske integracije, uz niz prinicipa koji su pripremljeni kao reformski vodič za države kandidate za članstvo.\nPAR Monitor je pripremljen u okviru WeBER projekta i pruža nalaze praćenja i preporuke za Crnu Goru, zasnovane na jednogodišnjem istraživanju reforme javne uprave. Naglasak je na aspektima javne uprave koji su najbliži građanima - transparentnost i pristup informacijama, učešće građana, odgovornost, jednake šanse i integritet.\nIzvještaj je podijeljen na šest poglavlja koja se odnose na ključne oblasti reforme javne uprave: 1) strateški okvir reforme javne uprave, 2) razvoj i koordinacija javnih politika, 3) službenički sistem i upravljanje ljudskim resursima, 4) odgovornost, 5) pružanje usluga, 6) upravljanje javnim finansijama.\nPraćenje je vršeno u periodu od septembra 2017 do septembra 2018. Nalazi se ugavnom odnose na 2017. i prvu polovinu 2018. godine, osim u pogledu analize zvaničnih izvještaja, gdje je 2016. godina uzeta kao početna osnova. U okviru indikatora koji mjere redovnost izvještavanja, minimum od dvije godine koje prethode godini praćenja su uzete u obzir.


Obiljezen Medjunarodni dan zena preduzetnica - Centar kreativnih vještina\n04:41:38 | Ponedeljak, 30. Novembar 2020\nObiljezen Medjunarodni dan zena preduzetnica\nPovodom 19.novembra Medjunarodnog dana zena preduzetnica u prostorijama NVO“Centra kreativnih vještina“ upriličen je radni sastanak na kojem su prisutvovale žene preduzetnice sa sjevera Crne Gore, koje se već duži niz godina bave privatnim biznisom i koje su u tom poslu veoma uspješne.\nTokom sastanka su se cula razna iskustva i izazovi koje žene preduzetnice imaju tokom obavljanja svog posla, konstatujuci da ravnopravnost polova posebno u preduzetništvu i zastupljenost žena može cjelokupnom društvu donijeti veliku korist i dobrobit za sve.\nNa kraju sastanka, prisutnim ženama uručene su statue kao vid priznanja i podrske od strane nase nevladine organizacije za njihov znacajan doprinos u svijetu preduzetnistva.\nAktivnost je relizovana u sklopu projekta „Put ka jednakosti - obrazovno i ekonomsko osnaživanje žena“ koji je podrzan od strane Ministarstva za ljudska i manjinska prava.\nČitaj još Bezbjedan rad – zdrava buducnost\tUdruženje Eko čajevi Joksimovic predstavili svoje proizvode


Kamiondžije dobile autobus od FSS (video) | Priboj Online\nKamiondžije dobile autobus od FSS (video)\nPriboj – Fudbalski klub „FAP” iz Priboja od Fudbalskog saveza Srbije dobio moderan autobus – minibus za prevoz fudbalera na utakmice.\nTo je dogovoreno, prošle godine, prilikom posete delegacije „srpske kuće fudbala”, Opštinskom fudbalskom savezu Priboj, koju je predvodio predsednik FSS Slaviša Kokeza.\n„Ono što je prošle godine obećano, ovih dana je i ispunjeno, kaže Denis Šarak, sekretar FK „FAP”, i ističe, da je na ovaj način rešen višegodišnji problem „kamiondžija”, jer su godišnje trošili oko milion dinara samo na prevoz svih selekcija.\n„Zato dugujemo veliku zahvlnost FSS i gospodinu Kokezi, u nadi da će ovaj poklon biti značajna motivacija i za još bolje rezultate naših selekcija na sportskom polju”, zaključuje Šarak.\nAutobus raspolaže sa 30 sedišta, udoban i komforan, namenski i brendiran, pa će biti i svojevrsna reklama širom Srbije i za FK „FAP” ali i za naš grad. Najbitnije je ipak, da od sada „kamiondžije” imaju svoj prevoz na utakmice i više ne zavise ni od koga.\nPodsećanja radi, poseta prvog čoveka srpskog fudbala OFS Priboj, realizovana je kroz akciju doniranja sportske opreme i lopti za svih 11 fudbalskih klubova, članica OFS Priboj. Delegaciju FSS, su pored predsednika Slaviše Kokeze, činili još potpredsednik Marko Pantelić i generalni sekretar Jovan Šurbatović.


Healthy aging medicine | Diva Laser Centar\nPosted on 18 сеп 2017\nDiva Laser Centar u skladu sa najboljim svetskim i evropskim klinikama za antiaging i estetsku medicinu stavlja akcenat na PREVENCIJU kao najbolju dostupnu antiaging terapiju.\nNa nedavnim seminarima iz ove oblasti u Tel Avivu i Londonu, naš stručni tim se vratio osvežen novim saznanjima iz ove oblasti i uvodi novi pojam HEALTHY AGING MEDICINE kao potpuno novi pristup u lečenju.\nHealthy aging medicina zapravo predstavlja potpuno novu filozofiju po kojoj redovna fizička aktivnost, zdrava izbalansirana ishrana uz pozitivan stav prema sebi i ljudima oko sebe, i primenu adekvatnih laserskih i drugih procedura predstavlja zlatni standard u terapiji protiv starenja kože.\nZa uspešnu terapiju, što bolje rezultate i očuvanje poverenja naših dugogodišnjih pacijenata, kao i onih novih, u našem centru primenjujemo Evidence Based Medicine – Medicinu zasnovanu na dokazima koja integriše dugogodišnje kliničko iskustvo lekara sa rezultatima najaktuelnijih publikovanih kliničkih i epidemioloških istraživanja i uverenjima i željama pacijenta.\nOvaj savremeni medicinski pristup daje najbolje rezultate i osigurava uspeh terapije.


Majkrosoft kreirao „Office 2016“ – za timski rad\nKompanija Majkrosoft (Microsoft) predstavila je i u Srbiji najnovije karakteristike i aplikacije softverskog paketa „Office 2016“, koje čine dodatak paketu „Office 365“, baziranom na računarstvu u oblaku (cloud), čime je stvorena snažna platforma s ciljem povećanja saradnje prilikom svakodnevnog rada.\nZahvaljujući aplikacijama programa „Office 2016“, pojednostavljuje se saradnja i uklanjaju prepreke na putu timskog uspeha, uz rušenje barijera između uređaja, aplikacija i ljudi, saopšteno je iz Majkrosofta.\n„Jedno od glavnih nastojanja Majkrosofta je da unapredi produktivnost u radu. „Office“ paket je najbolji primer za to, jer kontinuiranim inovacijama olakšava ljudima da se u poslu okrenu ka najvayynijim aspektima – saradnji i timskom radu“, izjavio je generalni direktor Majkrosofta za Srbiju i Crnu Goru, Željko Vujinović.\n„Office 2016“ svoj maksimum pruža na novom operativnom sistemu „Windows 10“, i zajedno predstavljaju najpotpunije poslovno rešenje, uz maksimalnu bezbednost i produktivnost u radu.\nUgrađena Prevencija gubitka podataka (Data Loš Prevention) u „Word“-u, „PowerPoint“-u, „Excel“-u i „Outlook“-u, značajno smanjuje rizik od curenja osetljivih podataka, ističu u ovoj kompaniji.\nIntegrisano „Office 365“ upravljanje mobilnim uređajima (Office 365 Mobile Device Management) štiti uređaje kompanije i zaposlenih, a Zaštita kompanijskih podataka (Enterprise Data Protection) koja, kako se navodi, stiže kasnije ove godine, omogućiće zaštićeno deljenje sadržaja u okviru kompanije.


TOPLANA: USKORO REŠENJE PROBLEMA U RASADNIKU - Jefimija TV, Kruševac\nRedakciji TV Jefimija jutros je dostavljeno saopštenje JKP “Gradska toplana”, Kruševac: “Javno komunalno preduzeće ,,Gradska toplana” Kruševac, prvog radnog dana ove nedelje, sistemom daljinskog grejanja zagreva domove i poslovne prostore naših sugrađana bez problema i po planiranom režimu. Svi toplotni izvori funkcionišu bez zastoja prilikom snabdevanja naših korisnika. Što se tiče distributivnog toplovoda, u gradu je stanje redovno, nema gubitaka u distributivnoj mreži i snabdevanje naših sugrađana teče po planu.\nDanas, službe održavanja i proizvodnje svih toplotnih izvora, vrše normalnu isporuku toplotne energije, dok služba distribucije drži čitavu toplovdonu mrežu dugu 44 kilometara pod kontrolom i stanje je redovno u svim delovima grada.\nU naselju ,,Rasadnik 2” u ulici Alekse Šantića, stanari zgrade P10 i P11, imaju problem na unutrašnjem delu toplotne instalacije. Naša ekipa elektroslužbe je više puta izlazila na teren i identifikovala problem koji imaju određeni vodovi sa dotokom energije. ,,Gradska toplana” je poručila novu pumpu i očekujemo od dobavljača isporuku iste. Stanari pomenutih zgrada su već obavešteni da će biti instalirana nova pumpa. Do tada, molimo sve korisnike zgrada P10 i P11, za strpljenje i očekujemo da će problem koji imaju biti rešen u najkraćem mogućem vremenskom periodu.\nKorisnici se, za sve informacije, mogu obratiti našim dispečerima pozivom na brojeve telefona:\n037/447-790 i 037/447-791. Naše ekipe će, kao i uvek izaći na teren, u svrhu pružanja neophodne pomoći, uz sve mere zaštite propisane od strane Vlade Republike Srbije, u cilju očuvanja zdravlja korisnika i zaposlenih.”\nCOVID19, IZVEŠTAJ ZA RASINSKI OKRUG, 14.12.2020.


Hronična upala izaziva nedostatak motivacije i smanjen nivo dopamina\nHRONIČNA UPALA I NJENE POSLEDICE\nSvaka hronična upala potencijalna je opasnost za razvoj nekog oboljenja, ali ona ima i negativne psihološke efekte na motivaciju, koja posledično izaziva redukovan nivo hormona sreće u telu.\nLjudi često prožive dane u kojima im nedostaje motivacije da ustanu i odu gde im je potrebno. Iako ovaj bezvoljni osećaj može da se pojavi u bilo kom trenutku, oni kojima je dijagnoza neka hronična upala verovatnije će doživeti iznenadni napad apatije.\nStudija objavljena u časopisu „Trends in Cognitive Sciences“ otkrila je da niskostepena hronična upala utiče na dopaminski sistem u mozgu, koji je odgovoran za motivaciju. U svom radu, istraživači sa Univerziteta Emori iz Atlante u SAD predstavili su povezanost između dopamina, motivacije i upalnog odgovora kao dela procesa lečenja, razvijajući teorijski okvir izveden iz računarske metode za testiranje svojih teorija.\n„Kada se vaše telo bori sa infekcijom ili zaceljuje neku ranu, vašem mozgu je potreban mehanizam da ponovo usvoji vašu motivaciju za druge stvari kako ne biste trošili previše energije. Sada imamo snažne dokaze koji sugerišu da imuni sistem ruši dopaminski sistem kako bi pomogao mozgu da izvrši ponovnu kalibraciju“, kaže jedan od autora studije Majkl Tredvej.\nVeza između motivacije i upale\nU ovoj studiji, istraživači su pretpostavili da je telu potrebno više energije da zaceli ranu ili da prebrodi neku infekciju. Da bi osigurao da ima dovoljno energije na raspolaganju za proces izlečenja, mozak koristi adaptivnu tehniku da poremeti putove dopamina, što zauzvrat smanjuje celokupno oslobađanje ove važne supstance koja se često naziva hormonom sreće.\nObjavljena računska tehnika omogućila je istraživačima da tačno mere efekte koje pruža hronična upala na količinu dostupne energije, kao i odluku da učine nešto na osnovu sopstvenog napora. Pored toga, ova metoda bi mogla doneti dodatni uvid u to kako ova upala doprinosi motivacijskim poremećajima kod depresije, šizofrenije i drugih poremećaja.\n„Ako je naša teorija tačna, onda bi mogla imati ogroman uticaj na lečenje slučajeva depresije i drugih poremećaja u ponašanju koji mogu biti vođeni upalom. To bi otvorilo mogućnosti za razvoj terapija koje ciljaju korišćenje energije od strane imunih ćelija, što bi bilo nešto potpuno novo u medicini“, kaže koautor studije Endrju Miler.\nDruge studije o upali i njenim psihološkim posledicama\nNaučnici su već utvrdili da imune ćelije oslobađaju tzv. signalne molekule. Ovi molekuli, zvani citokini, utiču na funkciju neurona odgovornih za oslobađanje dopamina u području mozga koji se naziva mezolimbički sistem. Ova oblast je odgovorna za jačanje naše spremnosti da se radi mnogo više ukoliko postoji neka nagrada za taj rad.\nJedna druga studija, objavljena u časopisu „Adaptive Human Behavior and Phisiology“, proučila je odnos između nivoa proupalnih citokina i odlučivanja usmerenog na sadašnjost. Nalaz sugeriše da faktori koji podstiču upalu takođe igraju ulogu u impulsivnosti kod pojedinaca.\nIstraživači ove studije su ispitali da li povećanje nivoa pljuvačkih protivupalnih citokina može da predviđa vremensku nedostojnost, ključnu komponentu donošenja odluka u sadašnjosti. Tim je tvrdio da je imuni sistem igrao važnu ulogu u kalibraciji ponašanja neke osobe.\nIstraživači su pozvali 161 studenta koji su eksperimentalno indukovani da imaju viši nivo proupalnih citokina izlažući ih seksualno uzbudljivim fotografijama, pretećim slikama i slikama koje pokazuju neku bolest. Nakon izlaganja fotografijama, istraživači su tražili od učesnika da ispune anketu sa 30 pitanja kako bi merili odlaganje njihovih reakcija.\nNa osnovu rezultata, istraživači su otkrili da viši nivoi citokina predviđaju mnogo veću vremensku nedostojnost. Primetili su da će oni koji imaju viši nivo zapaljenskih markera izabrati manje i neposredne nagrade, a ne veće i kasnije nagrade. Ovi nalazi sugerišu da ovi citokini igraju mehaničku ulogu u želji za odmah dostupnim nagradama.\nSve u svemu, ove studije pokazuju napredak u opštem razumevanju psiholoških posledica hronične niskostepene upale u našem organizmu.\n2020-01-23T01:52:46+01:0023 јануара, 2020|Zdravlje|\nZavisnost od društvenih mreža – kako utiče na mozak? – Radio COOL 02/22/2020 at 00:49\n[…] koristi supstancu koja stvara zavisnost, aktiviraju se neuroni u glavnim oblastima koje stvaraju dopamin u mozgu, usled čega raste nivo […]\nDa li je zavisnost od društvenih mreža opasna po naš mozak i zdravlje? 04/15/2020 at 12:01


Mihailo Maksimović - Blic Online\nEstradni makro Mihailo Maksimović dospeo je u žižu javnosti nakon što je pred Višim sudom u Beogradu priznao da je posredovao u prostituciji, a potom izneo niz šokantnih detalja o svemu što je radio.\nMakro Mihailo Maksimović nakon priznanja pred Višim sudom u srpskoj prestonici da je posredovao u prostituciji ne prestaje da šokira javnost. On je sada izneo niz detalja iz svog poslovanja, u kojima navodi i kakve karakteristike treba da poseduju devojke da bi radile za njega.\n"PROSTITUTKE SU ME SAME ZVALE DA IM NAĐEM MUŠTERIJE" Estradni makro na suđenju otkrio kako je poslovala njegova "firma"\nU Višem sudu u Beogradu danas je ispočetka krenulo suđenje Mihajlu Maksimoviću i njegovom bratu Dušanu Milenkoviću, optuženim za posredovanje u elitnoj prostituciji.\nSuđenje Mihailu Maksimoviću (38), najpoznatijem estradnom makrou, održano je u ponedeljak u Višem sudu u Beogradu, pri kom je optuženi za organizovanje elitne prostitucije skoro dva sata detaljno iznosio svoju odbranu.\nMihailo Maksimović i Dušan Milenković nisu se žalili na rešenje Višeg suda u Beogradu kojim je potvrđena optužnica protiv njih iz avgusta, a kojom se terete za podvođenje devojaka i posredovanje u takozvanoj elitnoj prostituciji. Ovo rešenje je na taj način postalo pravosanžno protekom roka za žalbu.


Odložena bijenala arhitekture i umetnosti: Organizatori najavili nove datume održavanja - Telegraf.rs\n19/05/20 | 16:14\nOrganizatori su juče saopštili da se Bijenale arhitekture pod sloganom "Kako ćemo živeti zajedno?", a čiji je umetnički direktor Hašim Sarkis, odlaže za 2021. godinu i da će biti održana od 22. maja do 21. novembra.\nTo znači da bi 17. Bijenale arhitekture trebalo da traje u punom obimu, a ne kraće za tri meseca - kako je najavljeno u martu, nakon izbijanja pandemije.\nOdluka o odlaganju otvaranja 17. Bijenala arhitekture do maja 2021. godine, prema rečima organizatora, izraz je priznanja da realizacija te izložbe nije moguća u tako kratkom vremenu koje je preostalo, s obzirom na njenu kompleksnost i međunarodni karakter, kao i dalje postojanje niza objektivnih prepreka prouzrokovanih pandemijom virusa Covid-19.\n- Odluku o odlaganju 17. Međunarodne izložbe arhitekture, na kojem je planirano da učestvuju arhitekte i institucije iz više od 60 zemalja sa svih kontinenata, doneli smo nakon konsultacija sa američko-libanskim arhitektom Hašimom Sarkisom kao umetničkim direktorom. Ujedno, zahvaljujemo svim pozvanim arhitektama, zemljama/učesnicama, institucijama i organizatorima pratećih programa na dosadašnjem naporu da se 17. Bijenale arhitekture održi ove godine - saopštili su organizatori.\nU Veneciji su za sada ostali po planu održavanje 77. Filmskog festivala pod vođstvom Alberta Barbere, od 2. do 12. septembra, 48. Međunarodni pozorišni festival od 14. do 24. septembra, i 64. Međunarodni festival savremene muzike, od 25. septembra do 4. oktobra.\nMilutin Folić: Arhitektura posle korone\nSerija "Koreni" dobija nastavak: Snimanje "Vremena zla" počinje na leto


Vesti online / Vesti / Srbija / Gašić malom Ahmedu našao torbu, a Muhameda nahranio\nGašić malom Ahmedu našao torbu, a Muhameda nahranio\nMinistar odbrane Bratislav Gašić posetio je u nedelju Prihvatni centar za migrante u Preševu i tom prilikom pomogao je petogodišnjem Ahmedu da pronađe izgubljenu torbu.\nMinistar sa Ahmedom išao po Preševu i tražio torbu\nGašić je posle povratka u Prihvatni centar drugom dečaku Muhamedu darovao hranu i vodu, jer mu je prethodno dečak rekao da je gladan i žedan.\nMalom Muhamedu dao vodu i slatkiše\nMinistar odbrane je obišao prostorije Prihvatnog centra u Preševu i uverio se u kvalitet usluga. Gašić će svoju posetu nastaviti obilaskom sela Miratovac preko kojeg migranti dolaze iz Makedonije u Srbiju. Procene su da je trenutno u Mitrovcu oko 2.000 migranata.\nPuni autobusi Migranata putuju ka Srbiji\n* Mesto u vozu za Srbiju - najveća sreća migranata\n* Stefanović: Srbija humana prema migrantima\n* Novi talas: Više od 50 autobusa iz Đevđelije krenulo put Srbije\n* Čepurin: Srbiji predstoji "arapska jesen"\nEX YU Mesto u vozu za Srbiju - najveća sreća migranata\nSVET Mađari osuli paljbu: Nemačka kriva za navalu migranata\nNedelja 23.08.2015. 18:31\ni taj ahmed kada poraste..ce tvog sina ili unuka da zatvori u kavez i spali ga zivog ili mu odseci glavu pred kamerama..jao zasto smo toliko glup narod..grci ih isteruju..makedonci ih isteruju jer znaju da se medju njima skrivaju borci ISIS..\nNedelja 23.08.2015. 17:28\nDa nije jadno bilo bi tuzno, sta ce jadnicak...dok se vucic pakuje zbog Obame spasavaj sta mozes, pa cak iako se o vladinoj fotelji radi. Pukli ste odavno, sada se samo gicate...Mainstream media (MSM) je u rukama Cionista, a vi se sepurite pred kamerama koliko volite, dzaba je.\nNedelja 23.08.2015. 17:43\nЛеп гест заиста...Само пази Гашићу да неко од тих клинаца није обучаван за оно "Хасан сецкати" (Била нека репортажица овде о томе, није шала), добро пази !